Albanci traže da predsednik suda u Bujanovcu bude Albanac (Video/Foto) | Portali informativ - Titulli\nOsim zahteva za vraćanje Osnovnog suda u Preševu, albanci Preševske Doline traže da predsednik Osnovnog suda u Bujanovcu bude Albanac.\nAlbanci su nezadovoljni integrisanjem u organima sudstva i prema etničkoj strukturi stanovništva u Bujanovcu pripada im da predsednik suda bude Albanac, kažu predstavnici albanskih političkih partija ove opštine.\nŠef kabineta predsednika opštine Bujanovac, Arber Pajaziti, kaže da u ime lokalne administracije, odnosno lokalnih vlasti, osim brojnih zahteva upućenih nadležnim ministarstvima u Beogradu, tražili su punu integraciju Albanaca u državnim organima.\n„Takođe smo zatražili decentralizaciju sudstva, policije, međutim do sada nema rezultata, ostali su samo zahtevi bez odgovora“, kaže Arber Pajaziti, za informativni portal Titulli.com.\nPrema rečima Ismailja Pajazitija, iz Partije za demokratsko delovanje (PDD), albanci su vrlo nezadovoljni integrisanjem u organima sudstva, sudovima i tužilaštvima.\n„Broj sudija i tužioca je vrlo mali, a nadležno ministarstvo treba uzeti u obzir legitimne zahteve Albanaca da se integrišu u ovim organima prema etničkoj strukturi stanovništva koja živi u opštinama Bujanovac, Preševo i Medveđa“, kaže Ismailj Pajaziti za naš portal.\nMegzon Ismailji, odbornik Partije za demokratski progres (PDP) u Skupštini opštine Bujanovac, smatra da su Albanci najviše oštećeni reformama u sudstvu.\n„Smatramo da predsednik suda treba biti Albanac. Najveći deo stanovništva ovde čine Albanci i pripada nam da Albanac bude rukovodioc jedne visoke državne instance, kao što je sud u Bujanovcu“, naglašava Ismailji za Titulli.com.\nVredi napomenuti da prema aktuelnoj mreži sudova i tužilaštva u Srbiji, Medveđa nema nijednog suda, u Bujanovcu funkcioniše Osnovni sud, u Preševu samo Prekršajni sud, a tužilaštvo nema nijedna od ovih tri opština.\nTakođe i u oblasti bezbednosti, Megzon Ismailji iz PDP, stranke koja je u koaliciji na vlasti u Bujanovcu, kaže da šef policije u Bujanovcu treba biti Albanac.\n„Što se tiče policijske stanice naš zahtev je da ova stanica ima Albanca kao rukovodioca a administracija da bude zastupljena prema proporciji stanovništva koja živi u opštini Bujanovac“, kaže Ismailji.\nI Ismailj Pajaziti iz opozicione stranke PDD u Bujanovcu, smatra da su Albanci podzastupljeni u organima unutrašnjih poslova, posebno u rukovodećim pozicijama.\n„Albanci koji rade u ovim organima su uglavnom obični policajci, a u glavnim rukovodećim mestima su Srbi. Ovde postoje veliki problemi jer struktura zapošljenih ne odgovara potrebama Albanaca koji žive ovde“, dodaje Pajaziti.\nU vezi zahteva Vladi Srbije u oblasti ekonomskog razvoja, Arber Pajaziti, koji dolazi iz Demokratske partije (DP), koja rukovodi lokalnim vlastima, kaže da su posebni značaj dali ekonomskom razvoju. On krivi centralnu vlast koja je neuspešnom privatizacijom uticala na aktuelno stanje.\n„Zatražili smo da se putem subvencija pomažu privatna preduzeća koja deluju u opštini Bujanovac. Imamo pozitivan signal od Koordinacionog tela, koja već tri godine idzvaja subvencije za naše kompanije“, kaže šef kabineta predsednika opštine Bujanovac.\nIsmailj Pajaziti iz opozicije kaže da nije zadovoljan angažovanjem lokalnih vlasti u oblasti ekonomskog razvoja, i u poljoprivredi kojoj nije dao potrebnu pažnju.\n„Smatram da je lokalna administracija mogla da uradi mnogo više za ekonomski razvoj, putem kancelarije za ekonomski razvoj, koja postoji u opštini Bujanovac. Svedoci smo da u ovom mandatu, za razliku od prošle vlasti, ova kancelarija nije uspela ni cent da dobije od ministarstva i od međunarodnih organizacija“, smtra Pajaziti iz PDD.\nOdbornik Megzon Ismailji smatra da jedan deo krivice za teško ekonomsko stanje nosi i lokalna vlast.\n„Jedan deo krivice nosi i lokalna vlast, posebno kada je reč o albanskom biznisu. Mogli su da pronađu druge mehanizme da subvencionišu albanski biznis, jer se poslednjih godina suočavao sa raznim preprekama, uzimajući u obzir i trgovinske veze sa Kosovom gde ima najveće probleme“, naglasio je Ismailji.\nPitali smo naše sagovornike i za stanje u oblasti zdravstva. Ismailj Pajaziti kaže da poslednjih godina imamo degradaciju zdravstva u opštini Bujanovac.\n„Dom zdravlja u Bujanovcu je mesto gde se Albanci ne tretiraju kako treba, iako je obaveza rukovodećih organa da pacijente tretiraju isto bez obzira na njihovo etničku ili versku pripadnost“, naglašava Pajaziti.\nMegzon Ismailji kaže da ima zastoja u zdravstvu opštine Bujanovac, dodavši da albanski lekari imaju problema u zapošljavanju.\n„Imamo nedostatak lekara u Bujanovcu, posebno u poslednje vreme kada nam dolaze lekari sa strane, kao što je slučaj doktorke iz Surdulice. Mi imamo kadrove albanske lekare a oni se suočavaju problemima u zapošljavanju. Sve je to povezano politikom“, završava Ismailji./Titulli.com/


Android revija » 2,3 milijarde korisnika korisnika mobilne telefonija 2,3 milijarde korisnika korisnika mobilne telefonija – Android revija\nMobilni telefoni su najbrojnije internet, računarske i komunikacione platforme na svetu sa oko 2,3 milijarde korisnika. Do 2011. 3,3 milijarde.\nKompanija Universal McCann sprovela je i objavila rezultate najvećeg globalnog istraživanja na temu navika korisnika prenosivih tehnologija, sa akcentom na mobilne telefone, navodi se u saopštenju te kompanije.\nIstraživanje ispituje značaj prenosivih tehnologija, naročito mobilnih telefona. Naime, mobilni telefoni najbrojnije su internet, računarske i komunikacione platforme na svetu sa oko 2,3 milijarde korisnika, laptopovi polako prevazilaze desktop-računare, a iPod je prodat u više od 100 miliona primeraka.\nProjekcija je da će do 2011. godine biti oko 3,3 milijarde korisnika mobilnih telefona.\nIstraživanje je obuhvatilo 21 tržište (Francuska, Nemačka, Italija, Španija, Velika Britanija, Grčka, Rusija, SAD, Meksiko, Brazil, Indija, Kina, Južna Koreja, Japan, Pakistan, Tajland, Malezija, Singapur, Filipini, Tajvan i Australija) sa pet kontinenata, a završeno je u julu 2007. godine, obezbedivši jedinstven globalni pregled.\nU vezi s prenosivim uređajima prednjače digitalni fotoaparati, jer oko 75 odsto ispitanika poseduje ovakav fotoaparat. Iz ovoga se može zaključiti da su fotografije najpoželjniji oblik sadržaja, bez izuzetka, navodi se u saopštenju.\nOno što je takođe zanimljivo je da čak 25 odsto ispitanika poseduje pet ili više prenosivih uređaja.\nU saopštenju se navodi kako su zaključci ovog dela istraživanja da japansko tržište pokazuje najveću prefinjenost. Japanci su najveći korisnici mobilnog interneta ali i novijih tehnologija kao što su elektronsko plaćanje i pretraživanje.\nGlobalno, severna Azija, mediteranska oblast i Velika Britanija predstavljaju tržišta koja najbrže usvajaju mobilne tehnologije, za razliku od Francuske, Nemačke, a naročito SAD koje su znatno sporije u ovom procesu.\nOno što je naročito bitno za kompanije koje se bave marketingom i oglašavanjem je podatak da korisnici mobilnih telefona manje od 50 odsto vremena provedu razgovarajući.\nOstatak vremena namenjen je drugim uslugama i aktivnostima, što predstavlja izuzetno veliki potencijal za uspostavljanje i negovanje odnosa sa potrošačima. (EM Online)\n2,3 milijarde korisnika korisnika mobilne telefonija was last modified: November 12th, 2007 by Goran Aničić\nComTrade Shop i Sony Ericsson brand store u shopping mallu Delta City\nSonim Force XP3300 obara Ginisov rekord\nZeljko January 18, 2010 at 1:46 pm\nTo je stvarno interesantan dodatak, da se mobilni telefoni manje od 50 odsto vremena provedu razgovarajući. Bilo bi interesantno znati sta se dogadja u ostalim 50 odsto. Valjda se koriste Internet Aplikacije ili neke igrice.


Medicinske sestre traže da se naknada za noćne smene poveća sa 18 na 36 evra - Radio Kontakt Plus\n12:34, 03.08.2020Izvor: Gazeta Express, KoSSev\nMedicinske sestre i tehničari sa Kosova protestuju ispred zgrade kosovske vlade gde zahtevaju da se noćna smena plaća 36 evra, umesto trenutnih 18.\nSindikat medicinskih sestara, babica i drugih zdravstvenih radnika simbolično je uručio 18 belih mantila, što simbolizuje iznos potreban za povećanje plata. Predsednik ovog saveza, Fitim Havoli (Fitim Havolli), rekao je da medicinske sestre gledaju u oči pandemiji i pokazuju herojstvo. Prema njegovim rečima, medicinske sestre su prve koje se suočavaju sa bolešću.\n„Ovim protestom obraćamo se vladi, tražimo da se jednom zauvek okrene zdravstvu i ovoj zajednici koja se suočila sa COVID-19, ne štedeći ni sebe ni svoje porodice. Sada smo tu da ukažemo Vladi na to da smo mi zajednica koja bi trebalo da se tretira kao prioritet. U noćnoj smeni koja traje 12 sati medicinska sestra je u bliskom kontaktu sa pacijentima 11 sati“, rekao je.\nHavoli je rekao da je interesovanje medicinskih sestara za učešće na protestima bilo veliko.\n„Danas su nas hiljade kolega medicinskih sestara i tehničara pozvali kako bi učestvovali u ovom protestu, ali s obzirom na situaciju, mnoge smo odvratili i izvinjavam se zbog toga. Naš pravičan zahtev je da se dnevnica poveća sa 18 na 36 evra. Nismo tražili povećanje plata i nećemo se sada baviti povišicama i platama, jer je Ustavni sud doneo presudu. Ovi zahtevi su u vezi sa motivacijom koju treba dati ovoj zajednici. Proteklih nedelja 800 ljudi je zaraženo“, rekao je on.\nMedicinske sestre su prva i poslednja linija koja gleda u lice pandemiji.\n„U ratnom smo stanju i ne ostavljamo građane bez nege“, dodao je Havoli.\nTagovi: ProtestZdravstvoKorona virusKosovo\nTašoli: Policija pritisnuta uza zid, očekuju se protesti\nSkup podrške Đukanoviću u Podgorici: Nećemo dati svoju državu


Zvezda je u nokaut fazi Lige Evrope! - Sportske novosti\nNaslovna Fudbal Novosti Fudbal Zvezda je u nokaut fazi Lige Evrope!\nCrvena Zvezda je uspela da se plasira u nokaut fazu Lige Evrope, odigravši 0:0 protiv Hofenhajma, te je i matematički obezbedila 2. poziciju na tabeli grupe L. Liberec je uspeo da pobedi Gent na strani, ali im taj trijumf ne znači mnogo, jer će njihova konačna pozicija biti pod rednim brojem tri.\nPodsetimo, ovo je četvrta jesen da crveno-beli igraju u Evropi. Nemci su bili dominantniji u prvom delu igre, ali je i aktuelni šampion Srbije pretio sa distance. U drugom delu igre Zvezda je pretila kontrama, ali se to odrazilo i na drugu stranu terena, gde je u opasnosti bio gol Milana Borjana. Sve u svemu, ogroman bod za Crvenu Zvezdu i obezbeđeno je novo evropsko proleće, drugo u poslednje četiri sezone.\nPrethodni tekstNorvežani izabrali novog selektora\nSledeći tekstEvroliga – upitni i odsutni igrači (Petak 4. Decembar)


PRAVEDNA EU: Bombarduješ sirijsku vojsku pa tražiš od Asada da ne bombarduje teroriste | WebTribune\nHome U FOKUSU PRAVEDNA EU: Bombarduješ sirijsku vojsku pa tražiš od Asada da ne bombarduje teroriste\nEvropska unija pozvala je Siriju i njene saveznike da “okončaju nasilje i bombardovanje” civila na severozapadu te zemlje.\n“Sirijske vlasti i njeni saveznici treba da obustave nasilje na severozapadu te zemlje”, izjavio je neimenovani portparol EU i osudio “vazdušne napade i neselektivno bombardovanje civila i puteva kojima gradjani beže”.\nPortparol je dodao da su sve strane u obavezi da štite civile.\nPrema podacima UN-a, više od 235.000 Sirijaca napustilo je svoje domove za dve nedelje zbog pojačanog bombardovanja tog područja u provinciji Idlib.\nEU je zatražila “brzu, bezbednu i neometanu” dostavu humanitarne pomoći za oko tri miliona stanovnika Idliba i dodala da “borba protiv terorističkih grupa, kako to dozvljavaju UN, ne sme da ugrožava humanitarno pravo niti život civila”.\nMoskva i Peking su 20. decembra stavile veto na nacrt rezolucije Saveta bezbednosti UN o nastavku prekogranične humanitarne pomoći Siriji. Ruski ambasador u UN Vasilij Nebenzija izjavio je da je rezolucija nepotrebna jer su sirijske vlasti preuzele kontrolu većeg dela zemlje.


Napoli - Blic Sport\nFudbaleri Napolija savladali su Liverpul sa 3:0 u prijateljskom meču samo sedam dana pred Liverpulov meč sa Mančester sitijem u Komjuniti Šildu.\nŠOU POD VEZUVOM Napoli "pustio" Milan da povede sa dva razlike, pa ga pobedio\nFudbaleri Napolija su na spektakularan način došli do pobede nad Milanom od 3:2 (0:1) u drugom kolu Serije A, savladavši velikog rivala iako je on imao dva gola prednosti.\nLIVERPUL DEMOLIRAO NAPOLI Jeste prijateljska, ali su timovi igrali sa najboljim igračima\nFudbaleri Liverpula savladali su Napoli sa 5:0 u sklopu priprema za novu sezonu u Premijer ligi.\nMAMA MIA Strast fudbala i suze koje tresu Italiju: Maradona u transu, Napoli prekida dominaciju Juventusa? /FOTO/\nSuze su prodrmale Seriju A - da li su i najava kraja Juventusove vladavine? Napoli je kao gost srušio "staru damu" sa 0:1 u poslednjem minutu golom Kulibalija i sada samo bod deli ekipe u najzanimljivoj šampionskoj trci u Evropi. I legendarni Maradona je u transu.\nBOD RAZLIKE U BORBI ZA SKUDETO Napoli u poslednjem minutu šokirao Juventus\nZAKUVALO SE U ITALIJI Roma pokazala kako se igra sa Napolijem, Juve da se zahvali "vučici"\nFudbaleri Rome napravili su iznenađenje u 27. kolu Serije A i kao gosti pobedili Napoli sa 4:2, uz asistenciju našeg Aleksandra Kolarova.


RTS :: Mihajlović saopštio da boluje od leukemije\nFudbal Mihajlović saopštio da boluje od leukemije\nsubota, 13. jul 2019, 15:58 -> 17:07\nSrpski trener i nekada legendarni fudbaler Siniša Mihajlović na konferenciji za štampu saopštio je da boluje od leukemije, zbog čega se povlači sa mesta trenera Bolonje i prekida karijeru.\n"Sazvao sam ovu konferenciju za novinare i zamolio za privatnost, jer sam lično hteo da kažem ekipi i javnosti ovu vest. Nažalost, to se nije ostvarilo i nisu svi poštovali moju želju. U nameri da prodaju nekoliko stotina primeraka više, pokvarili su dugotrajno prijateljstvo", rekao je Mihajlović, misleći na novinare lista "Korijere delo Sporta".\nKonferenciji je prisustvovao i Valter Sabatini, direktor Bolonje.\n"Trener je pokazao veliku hrabrost kada je zakazao konferenciju za novinare, da bi govorio o svojoj situaciji. Ovde smo da ga podržimo. Porodica Saputo je doletela iz Montreala. Ovaj čovek će uvek moći da računa na Bolonju. Biće uz nas i mi ćemo biti uz njega, štagod da se dogodi. Ovaj čovek je veoma jak. I hajde da kažemo jasno - Siniša će ostati trener Bolonje i ništa se neće promeniti!", izjavio je Sabatini.\n"Kad sam saznao plakao sam danima. Ali to nisu bile suze straha. Poštujem ovu bolest. I suočiću se s njom. Ispršenih grudi. Gledaću je u oči. Kao što sam uvek radio...", zaključio je "Miha".\n(nedelja, 14. jul 2019, 11:31) - 1950., [neregistrovani]\n(nedelja, 14. jul 2019, 08:03) - anonymous [neregistrovani]\n(nedelja, 14. jul 2019, 07:44) - anonymous [neregistrovani]\n(nedelja, 14. jul 2019, 06:27) - Daragan [neregistrovani]\n(nedelja, 14. jul 2019, 01:03) - anonymous [neregistrovani]\n(nedelja, 14. jul 2019, 00:52) - anonymous [neregistrovani]\n(subota, 13. jul 2019, 22:33) - anonymous [neregistrovani]\n(subota, 13. jul 2019, 21:51) - anonymous [neregistrovani]\n(subota, 13. jul 2019, 21:30) - anonymous [neregistrovani]\n(subota, 13. jul 2019, 20:21) - Ljubisa [neregistrovani]


nastup Arhiva - Page 2 of 4 - PRess Serbia | PR PRess team\nBoban Rajović u subotu je imao čast da peva na 10. rođendanu jednog od najpoznatijih klubova u Evropi, a na nastup na kojem je bilo više od 700 ljudi došla je...\nNikad izazovnija seksi sinjorita zapalila masu Pop zvezda Milica Pavlović važi za kraljicu najboljeg provoda. Kada zapeva hitove sa svog poslednjeg albuma...\nKija Kockar nastupila je sinoć u Sutomoru, a njeni fanovi uživali su u onome što im je priredila, kako izgledom tako i atmosferom Pobednica Zadruge Kristina...\nIako se radovala nastupu u koncertnoj areni jezera Modrac, Maya Berović je mogla da doživi pravu katastrofu na ovom nastupu. Ceo dan je bilo lepo vreme i...\nPOGLEDAJTE LUDNICU NA PRVOM KIJINOM NASTUPU: Otpevala čak tri pesme, a ceo klub je skandirao njeno ime (VIDEO)\nKristina Kija Kockar imala je svoj prvi nastup u Ofenbahu, a njena pojava na bini izazvala je pravi delirijum! Kija je zapravo otišla da bude gošća na Borinom...\nIako se neeksponiraju previše u medijima, momci iz Amadeus benda su jedni od najzaposlenijih bendova na našoj estradnoj sceni. Međutim, iako dobro rade i...\nKristina Kockar i njen još zakoniti suprug Slobodan Radanović nastupali su prethodne noći zajedno na velikom muzičkom takmičenju “Zadrugovizija 3”...\nMladi i izuzetno talentovani di-džej i producent iz Glazgova, jedinstvenog muzičkog senzibiliteta, Denis Sulta, nastupiće u petak 11. maja u Barutani na...\nPevač SAŠA MATIĆ najradosniji hrišćanski praznik proslavio je OVAKO!\nNemački producent i kompozitor Stephan Bodzin, dugo iščekivano ime kada je reč o muzičarima koji predstavljaju tehno zvuk, konačno će se naći pred beogradskom...\nPevač Saša Kovačević je omiljen među beogradskom publikom, a njegov sutrašnji nastup u klubu “Gotik” mnogi sa nestrpljenjem očekuju. Saša dugo nije...\nKada je pre mesec dana otišla na američku turneju, pevačica Maya Berović nije ni slutila da će, pored pevanja, dobiti priliku da radi još neke...\nPevačica Zorica Brunclik je nedavno pevala na jednom privatnom slavlju, a zbog onoga što joj je priredio jedan mladić, momentano je htela da ode kući. Iako je...\nNaime, pevaču je iznenada pozlilo, te je prevezen u hitnu, nakon čega je zadržan na daljim ispitivanjima. Njegov tim na društvenim mrežama obavestio je javnost...\nHajde mala da pravimo lom: Šaban našao Ildinu naslednicu, Krsmanovićevu iz Borče, pa zabacio udicu na Somovijadi\nManifestacija „Drina je smisao života 2017“ koju organizuje opština Mali Zvornik, počinje večeras spektakularnim nastupom Šabana Šaulića i njegove koleginice...\nVlasnik kluba prekinuo Nikolijin nastup jer nije mogao da sluša njeno pevanje!\nNikolija Jovanović nedavno je doživela pravi fijasko, kada joj je vlasnik kluba u kome je nastupala prekinuo koncert skinuvši je sa bine! Prema pisanju...\nSvojim stajlingom nikog ne ostavlja ravnodušnim, na društvenim mrežama je prati preko 1.5 milion ljudi širom planete, modna inspiracija je mnogim svetskim...


FC RED STAR: Novi dresovi za sezonu 2020-21, reklama "VICE" na grudima i moderan dezen | Mondo Portal\nFC RED STAR: Novi dresovi za sezonu 2020-21, reklama "VICE" na grudima i moderan dezen 1 Podeli Podeli na facebook Podeli na twitter Podeli na viber Pošalji na mail\nZELENO I ROZE NA TUFNE\nAutor N.J. 07.08.2020. / 19:17 19:31\nZvezdašima će laknuti što nije reč o njihovom, već klubu istog imena iz Pariza.\nVerujemo da će zvezdašima laknuti što ove dve garniture dresa nisu namenjenje Crvenoj zvezdi iz Beograda, već onoj iz Pariza.\nDrugi najstariji fudbalski klub u Francuskoj, posle Avra, koji je 1897. osnovao Žil Rime - budući predsednik FIFA i čovek po kom je nazvan prvi trofej za šampiona sveta u fudbalu - pohvalio se adidas dresovima za sezonu 2020/21, u kojoj će nastupati u trećoj ligi.\nOmiljeni klub svakog pariskog komuniste dobio je i novog sponzora, američku medijsku kuću "Vice", koja je interes pronašla u kultu koji je "L'Étoile Rouge" stekao među mladim Francuzima.\nAntifašizam se baštini na tribinama "Stad Boera" već 123 godine, premda je prošlo ravno 45 od kada je Crvena zvezda poslednji put igrala u najvišem rangu takmičenja.\nDo silaska sa velike scene, klub je pet puta osvajao Kup Francuske, pa se i danas nalazi među uspešnijim imenima u ovom takmičenju.\nTih 1.500 do 2.000 levičara sa tribina "Boera" gaji netrpeljivost sa dve navijačke grupe iz ostalih krajeva grada, pristalicama Kretila i naročito Pariza.


ZAPAD OPET NEŠTO „MUTI“ PROTIV RUSIJE: Amerika i EU postigle dogovor\nEvropska unija uputila je Vašingtonu nacrt zajedničke izjave za samit EU-SAD 15. juna, u kojem se predlaže da dve strane odgovore na „model negativnog ponašanja“ i „neprijateljske akcije“ Rusije, piše američka agencija „Blumberg“ pozivajući se na dokument.\nSamit Unije i Amerike biće održan dan pre susreta predsednika SAD i Rusije, Džozefa Bajdena i Vladimira Putina u Ženevi.\n– Mi smo jedinstveni u principijelnom pristupu prema Rusiji i odlučno ćemo odgovoriti na model njenog negativnog ponašanja koji se ponavlja i neprijateljske akcije – navodi se u dokumentu.\nPrema navodima američke agencije, EU i SAD će se na samitu da založiti protiv „represije koju Rusija sprovodi prema građanskom društvu, opoziciji i nezavisnim medijima“ a izneće i stav o tešnjoj ekonomskoj saradnji.\nPored toga, dve strane mogle bi da se izjasne i o zajedničkom suprotstavljanju Kini o čemu se takođe govori u nacrtu dokumenta.\nEP traži oštrije sankcije protiv Rusije\nPredsednik Evropskog parlamenta David Sasoli izjavio je da Brisel treba da pooštri sankcije prema Rusiji.\n– Mi (EU) moramo da pooštrimo sankcije protiv ruskih funkcionera i da istovremeno uspostavimo jače veze sa stanovništvom i građanskim društvom – rekao je Sasoli u intervjuu za nemačku medijusku grupu „Funke“.\nPrema njegovoj oceni, odnosi između EU i Rusije su „veoma napeti“ zbog situacije oko blogera Alekseja Navaljnog i konflikta na jugoistoku Ukrajine.\nPodsetimo, Brisel je u martu uveo sankcije Rusiji zbog hapšenja Navaljnog a Moskva je na to odgovorila zabranom ulaska u Rusiju za osam evropskih zvaničnika među kojima je i Sasoli.\nTakođe, ruske vlasti su u maje utvrdile spisak neprijateljskih zemalja i na njemu se trenutno nalaze samo SAD i Češka, a kako je rekao šef ruske diplomatije Sergej Lavrov, lista u budućnosti može biti revidirana.\nLavrov je, takođe, izjavio da je Rusija spremna za normalizaciju odnosa sa Evropskom unijom, ali na osnovu principa ravnopravnosti.\nEUroBski fukarluk koji svemu zna cenu, a ničemu vrednost ne zna.\nČitaj pa se nasmej : – Mi (EU) moramo da pooštrimo sankcije protiv ruskih funkcionera i da istovremeno uspostavimo jače veze sa stanovništvom i građanskim društvom – rekao je Sasoli u intervjuu za nemačku medijusku grupu „Funke“ , moram da kažem baš su pametni ko krava koja vidi samo travu !!!


Na prodaju eklektični stan Dejvida Bouvija - Lux Life luksuzni portal\nPa, upravo tu šansu vam daje njegov dugogodišnji stan na Menhetnu, koji dolazi sa ceno od 16.8 miliona dolara. Smeštena nadomak Vašington Skver Parka u Sohou, stan koji meri oko 500 kvadrata, originalno je sagrađen 1886.godine, kao deo Hawley & Hoops fabrika čokolade, da bi kasnije postao deo kondominijuma sa 30 jedinica, tokom devedesetih.\nStan se sastoji od četiri spavaće sobe i tri kupatila, sa tri otvorene terase, direktnim pristupom liftom, visokim plafonima, biblitekom, toaletom i vrhunskom, otvorenom kuhinjom. Raskošni dom je dekorisan sa ukusom, kao što smo i očekivali, a u sebi sadrži mešavinu savremene i rustične dekoracije.\nPored brojnih pogodnosti, glavna spavaća soba ovog doma, koja meri preko 100 kvadrata, sadrži svoj privatni kamin, garderobu, predimenzionirano kupatilo i privatnu terasu. Kako saznajemo, Bouvi je ovaj dom kupio po ceni od 3.81 miliona dolara 1999.godine.\nstan dejvida bouvija


Bolnica u Portsmutu, u Velikoj Britaniji (Foto: Reuters/Leon Neal/Pool)\nDeksametazon, jeftini steroid sa širokom upotrebom, prvi je lek za koji se pokazalo da može da spasi živote pacijenata obolelih od Kovida 19, a naučnici su ocenili da je reč o "velikom iskoraku".\nRezultati kliničkog testiranja, objavljeni u utorak, pokazali se da je deksametazon, koji se koristi za smanjenje zapaljenja kod drugih bolesti, smanjio stopu smrtnosti za oko trećinu među najteže obolelim od Kovida koji su primljeni u bolnicu, prenosi agencija Rojters.\nRezultati takođe sugerišu da bi lek trebalo odmah da postane standardni tretman za najteže slučajeve koronavirusa.\nBritanski ministar zdravlja reko je da će deksametazon biti uključen u bolnički tretman za Kovid 19 od utorka.\n"Rezultati pokazuju da će davanje deksametazona zaraženima, koji su na respiratoru ili kiseoniku spasiti živote i to po izuzetno niskoj ceni. Teško će biti da bilo koji lek zameni ovo, s obzirom na to da za manje od 50 funti (63.26 dolara) možete da lečite osam pacijenata i spasite život", rekao je novinarima profesor na Univerzitetu Oksford Martin Lendrej, koji sa kolegom Piterom Horbijem predvodi istraživanje poznato pod nazivom "Oporavak".\nHorbi je naglasio da je deksametazon "jedini lek za koji se do sada pokazalo da smanjuje stopu smrtnosti i to značajno" i da je reč o "velikom iskoraku".\nTrenutno nema odobrenih tretmana niti vakcina za Kovid 19, koji je odneo više od 431 hiljadu života širom sveta.\nU okviru kliničkog istraživanja, koje je počelo u aprilu, upoređeni su rezultati oko 2.100 pacijenata, kojima je nasumice prepisan steroid sa oko 4.300 onih koji nisu primili lek.\nRezultati pokazuju da bi lečenje deksametazonom sprečilo jedan smrtni slučaj na svakih osam paciijenata, obolelih od Kovid 19, koji su bili na respiratoru i jednu smrt na svakih 25 pacijenata koji su primili lek, dok su dobijali kiseonik, objasnio je profesor Lendrej. Među pacijentima, kojima nije bila potrebna pomoć u disanju, nije bilo koristi od lečenja deksametazonom.


Sajber hronika, 23.03.2011, 09:35 AM\nOmar Kan, iz Koto de Kaze, u Kaliforniji, jedan je od dvojice učenika škole Tesoro koji su uhapšeni zbog toga što su instalirali spyware programe na školskim kompjuterima kako bi sebi povećavali ocene. On je ove nedelje priznao krivicu za delo koje mu tužilaštvo stavlja na teret.\nDrugi je Tanvir Saj, koji je priznao krivicu septembra 2008. godine za učešće u istom incidentu, zbog čega je već osuđen i kažnjen sa 200 sati društveno korisnog rada.\nTužilaštvo tvrdi da je Kan provaljivao u školske kancelarije kradući pri tom testove i hakujući školske kompjutere. On je instalirao uređaje i programe za špijuniranje na kompjuterima nekoliko školskih profesora i administratora, kaže se u izjavi okružnog tužilaštva okruga Oranž, u Kaliforniji.\nLozinke do kojih je došao zahvaljujući programima za špijuniranje omogućile su mu pristup testovima i povećanje ocena koje je zaradio na njima. Kan je povećao sebi ocene iz španskog i engleskog jezika sa C i D na A i B+. On je takođe povećao ocene i svojih 12 kolega, kaže se u navodima optužnice.\n18. aprila 2008. godine uhvaćen je dok je varao na testu iz predmeta statistika. Istog vikenda provalio je u kancelariju pomoćnika direktora i ukrao test kako bi uklonio dokaze da je varao.\nOn je 21. aprila promenio kopiju svojih ocena u školskoj bazi podataka i odmah potom zatražio da dobije sertifikovanu kopiju svoji ocena kako bi mogao da podnese žalbu na odluke o odbijanju Univerziteta Južne Kalifornije, Univerziteta Berkli, Univerziteta Kalifornije i Univerziteta Kalifornije iz Los Anđelesa.\nKanu, koji sada ima 21. godinu, presuda treba da bude izrečena 26. avgusta. Iako je za krivično delo krađe i falsifikovanja koje mu se stavlja na teret zaprećena zatvorska kazna u maksimalnom trajanju od 38 godina, očekuje se da će on ipak biti kažnjen sa 30 dana zatvora, 500 sati društveno korisnog rada i novčanom kaznom u iznosu od oko 15000 dolara.


Humanitarna prodajna izložba ukrasa i dekoracija povodom Međunarodnog dana osoba sa invaliditetom | Radio Kosovska Mitrovica\nHumanitarna prodajna izložba ukrasa i dekoracija povodom Međunarodnog dana osoba sa invaliditetom\n3. December, 2021 18:12 |\nPovodom Međunarodnog dana osoba sa invalitidetom, koji se obeležava 3. decembra, Udruženje roditelja dece sa posebnim potrebama “Podrži me” održalo je humanitarnu prodajnu izložbu unikatnih prazničnih ukrasa i dekoracija.\nUkrasi, koje su deca sama izradila na kreativnim radionicama, biće izloženi u kafe-restoranu “Knez” na šetalištu u Kosovskoj Mitrovici tokom celog dana.\nPredsednica Udruženja Irena Rakić kaže da je cilj izložbe, da širu javnost upozna sa potrebama i potencijalima dece i mladih, sa smetnjama u razvoju.\n„Mi svake godine obeležavamo 3. decembar. To je za nas veoma bitan dan, ali ne samo ovaj već i svaki drugi dan koji je posvećen deci i mladima sa smetnjama u razvoju. Izloženi su radovi koji su pravila deca tokom cele godine, na svojim kreativnim radionicama“ rekla je Rakić.\nZamenica gradonačelnika opštine Severna Mitrovica Adrijana Hodžič kaže da je opština zainteresovana da bude u službi svih građana ravnopravno, jer kako ona kaže, i osobe sa invaliditetom jesu ravnopravni građani, kao i svi ostali ljudi koji žive na teritoriji naše opštine.\n“Trudimo se da to delima i dokažemo, zato što svaki naš infrastrukturni projekat, svaka kapitalna investicija podrazumeva i uzima u obzir potrebe i osoba sa invaliditetom“ rekla je Hodžić.\nUdruženje roditelja „Podrži me“ organizovalo je akciju, kako bi se obezbedila dodatna sredstva za Dnevni centar za decu sa posebnim potrebama i kako bi se on stavio u funkciju.\n„Jedan od razloga zbog kojeg sam ja danas ovde je da podržim ovu akciju, zato što je dnevni boravak tog tipa preko potreban deci sa invaliditetom. Nadam se, da ćemo kao opština Severna Mitrovica, u narednoj godini naći mogućnosti da, makar i simbolično, pomognemo Dnevni centar, koji će se nalaziti u Mitrovici“ kazala je zamenica gradonačelnika Hodžić.\nRukotvorine koje su predstavljene na izložbi svedoče da deca i mladi sa poteškoćama u razvoju mogu da razviju određene kognitivne i motoričke sposobnosti, kada im se pruži odgovarajuća prilika i podrška.\nSav prihod od prodaje ukrasa i dekoracija biće usmeren na opremanje Dnevnog centra za decu i mlade sa smetnjama u razvoju.


Gosti su bili ravnopravni tokom prve i u većem delu druge četvrtine, ali u njenom finišu Efes pravi seriju 8:0 i već tada je počeo da ''lomi'' meč u svoju korist.\nKK Efes, KK Armani\nU trećem kvartalu prednost domaćina je već postala dvocifrena i do kraja se pitanje pobednika nije postavljalo.\nU odsustvu našeg Vasilija Micića, najefikasniji u Efesu bio je Šejn Larkin sa 23 poena, a Singlton je upisao 16. Kod gostiju 11 poena Gudaitisa, a Vladimir Micov je upisao osam, uz četiri skoka i dve asistencije.\nJoš ubedljiviji je nešto kasnije bio i Fenerbahče, koji je izašao iz krize i koji je večeras upisao treću evroligašku pobedu u nizu, ovoga puta na svom terenu protiv Asvela - 86:64.\nMnogo toga je odlučeno već u prvom poluvremenu, kada je Obradovićev tim poveo sa 49:28 i u nastavku je Fenerbahče tu prednost uspešno održao. Ovo je osma pobeda Fenerbahčea koji se definitivno vraća u trku za Top 8.\nNando de Kolo i Derik Vilijams su sa po 16 poena predvodili pobedničku ekipu, Datome ih je pratio sa 12 poena i šest skokova, a Nikola Kalinić je meč završio sa četiri poena, tri skoka, dve ukradene lopte i jednom asistencijom.\nU Asvelu najefikasniji Amin Nua sa 12 poena i šest skokova.\nOlimpijakos - Alba sinoć\nMakabi - Barselona sinoć\nZenit - Baskonja 18\nC. zvezda - Žalgiris 19\nEfes 18 15 3 1547:1395 33\nReal 18 15 3 1538:1386 33\nCSKA 19 13 6 1564:1435 32\nBarselona 18 13 5 1514:1396 31\nMakabi 18 12 6 1518:1382 30\nArmani 19 10 9 1483:1518 29\nPAO 18 10 8 1539:1510 28\nValensija 19 9 10 1562:1573 28\nC. zvezda 18 9 9 1328:1332 27\nFenerbahče 19 8 11 1490:1503 27\nHimki 19 8 11 1635:1661 27\nAsvel 19 8 11 1400:1523 27\nOlimpijakos 18 7 11 1453:1495 25\nBaskonja 18 7 11 1318:1422 25\nBajern 18 6 12 1336:1487 24\nŽalgiris 18 5 13 1348:1355 23\nAlba 18 5 13 1462:1544 23\nZenit 18 5 13 1297:1430 23


BEZ "E" - Kampanja Mlekare Šabac dobitnik značajnih UEPS priznanja\n“Sirko i A la Kajmak su dobro poznati, tradicionalni brendovi koji se nalaze na ogromnom broju trpeza širom Srbije. Međutim, ono što je (bilo) daleko manje poznato je da su oni potpuno prirodni proizvodi bez aditiva i drugih konzervansa, upravo u skladu sa očekivanjima današnjeg kupca. Taj neočekivani spoj tradicionalnog, dobro poznatog ukusa i modernog trenda prirodne ishrane, inspirisao nas je da osmislimo kampanju koja je o tome govorila jednostavnim, neposrednim rečnikom, sa humorom koji prirodno pripada komunikaciji između bliskih prijatelja. Veoma smo zahvalni što je Mlekara Šabac imala razumevanja za „less is more“ pristup i hrabrost da istupi iz nekih uobičajenih očekivanja kako reklama „treba“ da izgleda“, istakla je povodom dobijenih priznanja Svetlana Ćopić, kreativna direktorka u agenciji Block&Roll (B&R).\n“Staro pravilo – ako se zabavljaš i uživaš dok smišljaš i kreiraš kampanju, taj entuzijazam i radost se prenose na one kojima je kampanja namenjena, potvrdilo se i ovog puta. Reakcije su bile sjajne, ljudi su masovno samoinicijativno delili kampanju na sopstvenim profilima, što se izuzetno retko dešava. Za nas je to još jedan pokazatelj – ljudi možda jesu prezasićeni reklamama, ali su željni poruka sa kojima rezonuju i koje ih, uvažavajući njihov smisao za humor i inteligenciju, pozivaju da učestvuju u komunikacionoj igri“, dodala je Svetlana Ćopić iz B&R.


Obama iznosi plan o imigraciji\nPredsednik Obama večeras se obraća naciji kako bi najavio poteze koje planira da preduzme da bi "ispravio nefunkcionalni imigracioni sistem"\nAmerički predsednik Barak Obama večeras će, prema očekivanjima, objaviti kontroverznu odluku da će uskoro potpisati izvršnu uredbu koja će sprečiti deportaciju miliona imigranata.\nNa koga će to najviše uticati, i kako će ova odluka postaviti temelj za još jednu bitku sa republikanskim zakonodavcima?\nFransiska je 9 godina živela u Sjedinjenim Državama baz papira. Njeno dvoje dece je rođeno ovde, i oni imaju američkog državljanstvo. Njen suprug je prošlog meseca deportovan u Gvatelmalu, a ona se brine šta će biti.\n“Ne želim da odvedem decu jer je njihova budućnost ovde”.\nPro-imigracione grupe dovele su decu rođenu u Americi, poput Brendi Hernandez na protest ispred Bele kuće.\n“Želim da poručim predsedniku Obami da prestane da odvodi roditelje ljudi”.\nBrendi i Fransiska su dve od, kako se procenjuje, nekoliko miliona ljudi na koje će direktno uticati dekret američkog predsednika. On će omogućiti privremenu amnestiju imigranata bez važećih dokumenata, koji žive u Sjedinjenim Državama duže od pet godina i čija su deca rođenu u Americi. Predsednik Obama kaže da je odlučio da preduzme ovu akciju jer Kongres nije ništa uradio po tom pitnaju.\nMeđutim republikanci kažu da uredba ovog obima preti da ugrozi ustavnu podelu vlasti – prema kojoj Kongres donosi zakone, a predsednik ih izvršava.\n“Predsednik nije ovlašćen da donese zakon za izvršenje akcije, koja je u suprotnosti sa zakonom kao takvim. Predsednik ne može da kaže - e pa Kongres nije ništa uradio, pa ću onda ja’“, ističe Džef Sešns, republikanski senator iz Alabame.\nPortparol Bele kuće, Džoš Ernest navodi da predsednikov tim preispituje ustavna pravila, ali da u isto vreme ostavlja prostor za Kongres da se uključi.\n“Predsednik je naznačio da će sa zadovoljstvom odbaciti bilo kakvu izvršnu meru koju je uveo ukoliko Kongres usvoji dvostranački zakon”.\nDžek Martin is Federacija za američku imigracionu reform kaže da to komplikovano političko pitanje za obe strane.\n“To pada tačno između demokratskih napora da utvrde svoju podršku u latinoameričkoj zajednici, koja je najzainteresovnija za imigraciona pitanja, i problema koji republikanci imaju da balansiraju između interesa birača i poslovnih interesa, kao i interesa da privuku latinoameričke glasače”.\nAnalitičari smatraju da bi ovakva uredba mogla da predstavlja širu interpretaciju predsedničke pozicije od strane Obame, koja bi mogla da postane model za izvršne mere budućih predsednika.


15. dec. 2018. 15:03 Objavljeno u OSTALO\nBANJALUKA, Osiguravajuće društvo “Aura” proglašeno je najboljom osiguravajućom kućom u BiH i evropskim najbrendom u ovoj godini u okviru 39. Izbora najmenadžera i najkompanija BiH.\nPrestižnu nagradu, koja je “Auri” dodijeljena u četvrtak uveče na svečanoj ceremoniji u banjalučkom Banskom dvoru Kulturnom centru, primio je direktor kompanije Radenko Vujić.\nOn je rekao da mu je velika čast što je žiri nezavisne Agencije za izbor i promociju najuspješnijih poslovnih ljudi i kompanija baš “Auri” dodijelio prestižnu nagradu najkompanije i najbrenda, istakavši da ih nagrade i priznanja dodatno obavezuju, ali i motivišu za budući rad.\n“Za osiguranje “Aura” i mene lično, pored ostvarenih rezultata, to priznanje je najveće u dosadašnjem radu. Ono nam je motiv da budemo još bolji, ali i odgovornost i obaveza da u narednom periodu pokažemo i dokažemo da je priznanje zasluženo, da nije proizvod instant rezultata, nego da je ta nagrada rezultat analitičnog, predanog i profesionalnog rada”, rekao je Vujić.\nIstakao je da su u prethodnom periodu uložili maksimalan trud da bi uspješno poslovali i ostvarili odlične rezultate, te bili prepoznatljivi na tržištu.\n“Evidentno je da smo stekli povjerenje i poštovanje klijenata, koje ćemo kontinuirano unapređivati”, naveo je Vujić.\nPrema njegovim riječima, titula najkompanije je priznanje za cijeli tim “Aure” jer su upravo zaposleni nosioci svih poslovnih uspjeha i odličnih rezultata.\n“Zahvaljujem timu na zalaganju, upornosti i fokusiranosti koju su pokazali u prethodnoj godini i tako omogućili “Auri” da postane najbolja”, rekao je Vujić.\nDodao je da imaju veoma ambiciozne planove za naredni period, te da će nastaviti širenje prodajne mreže otvaranjem novih poslovnica, a planiraju da rade i na polju društvene odgovornosti.\n“U narednu godinu ulazimo sa velikim očekivanjima i planovima kako bismo našim klijentima pružili dodatnu vrijednost i opravdali povjerenje koje su nam dali ovih 11 godina od kada postojimo. Trenutno imamo 80 poslovnica, a u pripremi je otvaranje još osam poslovnica u mjestima gdje do sada nismo bili prisutni. Rezultat je to potrebe, ali i analize potencijala naših stručnih službi, tako da ćemo u 2019. godini poslovati u 88 poslovnica”, rekao je Vujić.\nOsiguranje “Aura”, pored obaveznog osiguranja od autoodgovornosti i kasko osiguranja, pruža i usluge osiguranja imovine, putničkog zdravstvenog osiguranja, osiguranja robe u transportu, te osiguranja od nezgode i opšte građanske odgovornosti. Svoju poziciju na tržištu osiguranja gradi kroz maksimalnu brigu o svakom osiguraniku na teritoriji cijele BiH. Glas Srpske\nKljučne riječi: aura osiguranje, bih


Brend meseca- Creed\nParfemska kuća Creed ili House of Creed je autentičan, luksuzni brend posvećen stvaranju originalnih, zanatskih mirisa za žene i muškarce, napravljenih od najfinijih sastojaka i aroma koje svet može da ponudi.\nMagija koja traje vekovima\nIstorija brenda počinje 1760. godine u Londonu i to - izradom parfema “Royal English Leather” za britanskog kralja Džordža III!\nJames Henry Creed, krojač izuzetnih veština, osnovao je parfemsku kuću, koja je kreirala neke od najboljih odevnih predmeta i mirisa za pripradnike kraljevskih i plemićkih porodica i građane istančanog ukusa. Tradicija duga 260 godina pretvorila je porodičnu krojačku radnju u jednu od vodećih svetskih niche parfemskih kuća. Na mirisne kreacije niko nije ostao imun, a najbolje o tome svedoči podatak da je Napoleon III zahtevao da se kompanija preseli u Pariz. Od tog trenutka su Creed parfemi postali sinonim za kraljevski luksuz, originalnost i autentičnost.\nKraljica Viktorija je imenovala baš ovu parfemsku kuću za glavnog i jedinog distributera mirisa na kraljevskom dvoru i u njenu čast kreiran je parfem “Fleurs de Bulgarie”, dostupan i danas. Ljubitelji ekskluzivnih parfema bili su i ostali pripadnici kraljevskih porodica, ugledni političari i glumci poput Vinstona Čerčila, Džona F. Kenedija, porodice Obama, Kejt Midlton, a za Grejs Keli dizajniran je poseban primerak “Fleurissimo”.\nBogato nasleđe i parfemi budućnosti\n„Naše kreacije predstavljaju putovanje kroz vreme, one su most između generacije, jer je prošlost snaga naše budućnosti“, ovako porodica Creed opisuje svoje mirisne kreacije, čije bogato nasleđe čine vanvremenski parfemi - “Green Irish Tweed”, “Millesime Imperial”, “Silver Mountain Water”, “Spring Flower” i “Original Vetiver”. “Virgin Island Water” i “Adventus” mnogi smatraju umetnošću i savršenstvom.\nKompanija se u proizvodnji još uvek oslanja na tradicionalne parfimerske metode, uključujući vekova staru tradiciju infuzije, kako bi svaki parfem bio odgovarajuće filtriran i ručno etiketiran. Najfiniji dragoceni sastojci i bogato naslađe pružaj jedan moderan pogled na istoriju i jasan pogled na budućnost.


KORAK PO KORAK: Ovako izgleda imunizacija na Beogradskom sajmu | Najnovije vesti - Srbija danas\n20.01.2021. • 16:47 Tanjug\nSve traje maksimum pola sata.\nU hali 11 Beogradskog sajma u toku je masovna vakcinacija građana kineskom vakcinom "Sinofarm", a sama procedura traje najduže pola sata i to sa obaveznih 15 minuta, koliko se savetuje svakom vakcinisanom da sačeka posle cepljenja, kako bi se videlo ima li eventualnih reakcija.\nU halu se ulazi u manjim grupama, a na ulazu se svakome meri temperatura, nakon čega sledi dezinfekcija ruku. Zatim se popunjava obrazac sa ličnim podacima, koji se potom predaje lekaru, koji proverava da li ima kontraindikacija za primanje vakcine.\nPosle kraćeg razgovora sa lekarom, građani odlaze u "informatički deo", gde im se podaci unose u bazu.\nNakon toga ide se u kabinu za vakcinaciju, kojih ima 20-ak, a na kraju je po protokolu, potrebno da se ostane u čekaonici 15-ak minuta, kako bi se utvrdilo da nema nekih negativnih efekata, kaže za Tanjug direktor vladine Kancelarije za IT Mihailo Jovanović.\nPosle cepljenja, dobija se potvrda o izvršenoj vakcinaciji, koja sledećeg dana stiže i u elektronskoj formi. Sve vreme, građanima su na usluzi volonteri, njih 24-oro, iz tri srednje medicinske škole.\n- Juče, prvog dana vakcinacije, nije bilo nikakvih problema, ali tu su i ekipe Hitne pomoći, koje mogu da priskoče u pomoć, ukoliko bilo šta zatreba u bilo kom trenutku - rekao je Jovanović.\nOn je naveo da je do jutros 400.000 građana izrazilo interesovanje da budu vakcinisani. "Juče smo počeli, ovde su bili pripadnici MUP i Vojske Srbije. Danas smo pozivali građane, po prioritetima, kako su definisali Ministarstvo zdravlja i Institut "Batut". Danas je pozvano više od 1.200 građana iz kategorije starijih od 75 godina, i od 64 do 75 godina, a danas se vakcinišu i prosvetni radnici", rekao je Jovanović.\nOn je dodao da su danas krenuli sa radom i drugi punktovi u Srbiji. "Organizacija je na odličnom nivou, volonteri pomažu građanima za sve što treba - rekao je Jovanović.\nDanas je na Sajmu počela i vakcinacija novinara.\nInače, od jutros do 13 sati u Srbiji je vakcinisano više od 13.000 ljudi. Vakcinacija se sutra nastavlja, a predsednik Aleksandar Vučić očekuje da će sutra biti oboren današnji rekord i da će biti vakcinisano 30.000 ljudi.\nkoronavirus imunizacija vakcina Beograd


Radio Boom93 :: Srbija :: Brnabić umesto Vučića u Njujorku\nNaslovna | Info | Srbija | Brnabić umesto Vučića u Njujorku\nBrnabić umesto Vučića u Njujorku\nPredsednik Srbije Aleksandar Vučić definitivno neće sledeće sedmice predstavljati našu državu na godišnjem zasedanju Generalne skupštine Ujedinjenih nacija, već će u Njujork otputovati premijerka Ana Brnabić, rečeno je Danasu u krugovima bliskim vrhu države.\nPrema rečima naših sagovornika, Vučić je trebalo da prisustvuje tom višednevnom događaju, kao što je učinio prošle godine, ali ovoga puta nije u mogućnosti zbog ostalih obaveza. Podsetimo, predsednik Srbije je prošle sedmice izjavio: „Još nisam sasvim siguran, ali verovatno da će ići Brnabić, ne ja, u Njujork, prosto želim da budem više u zemlji, ne mogu da budem sve vreme van zemlje“, rekao je on. Naš list, takođe, nezvanično saznaje da još nije utvrđen datum sastanka Vučića sa predsednikom Rusije Vladimirom Putinom, iako se ranije tvrdilo da bi taj sastanak trebalo da se organizuje ovog meseca.\nU međuvremenu, pojedini prištinski mediji preneli su tvrdnje da će se kosovski predsednik Hašim Tači naredne sedmice sastati sa američkim predsednikom Donaldom Trampom, ali u Tačijevom kabinetu za Danas nisu želeli da komentarišu takve navode. Portal Indeksonline tvrdi da će Tači i Tramp razgovarati o inicijativi za korekciju granice između Kosova i Srbije, koju su SAD podržale. „Tako nešto je sasvim očekivano nakon izjave Trampovog savetnika za bezbednost Džona Boltona od pre neki dan. Na konferenciji za novinare u Kijevu, Bolton je rekao da je američka politika takva da, ako dve strane mogu da rade jedna sa drugom i postignu sporazum, SAD neće odbaciti korekciju teritorija“, navodi Indeksonline. Kako se ističe, Tramp i Tači će razgovarati i o bilateralnim odnosima, kao i događajima na Zapadnom Balkanu, sa posebnim naglaskom na proces dijaloga između Beograda i Prištine „o postizanju mirovnog sporazuma“.\nDiplomatski izvori Danasa tvrde da bi susret Tačija i Trampa bio „veliki udarac“ za zvanični Beograd, budući da predsednik Srbije i šef diplomatije Ivica Dačić mesecima unazad vode diplomatsku ofanzivu kada je reč o Kosovu, i da ne kriju da im je velika želja da predsednik SAD poseti Beograd do kraja ove godine. Trampova administracija, smatra se, mogla bi da odigra veoma važnu ulogu u pronalaženju konačnog rešenje za višedecenijski problem Kosova. U tom kontekstu, tvrdi se, „mnogo toga će zavisiti od ishoda predstojećih izbora za Kongres“.\nKosovski premijer Ramuš Haradinaj izjavio je juče da je imao razgovore sa zvaničnicima Stejt departmenta i da su mu rekli „da ne sugerišu rešenje koje uključuje razmenu teritorija ili pitanje granica u dijalogu Beograda i Prištine“, preneo je Tanjug. Zvaničnici Stejt departmenta su, kako je rekao Haradinaj, ostavili prostor liderima Srbije i Kosova da postignu „primenljivo rešenje, koje nije destabilizujuće i koje je prihvatljivo za drugu stranu“.\nTahiri: Ne slažem se s Tačijem\nBivša šefica tima Prištine za pregovore s Beogradom Edita Tahiri kaže za Danas da se ne slaže sa izjavom kosovskog predsednika da „Zapad ne može da natera Srbiju da prizna Kosovo“. „Ono što ja mislim jeste da Srbija ne može da postane članica EU pre nego što prizna nezavisnu državu Kosovo u njenim postojećim granicama, u skladu sa Ustavom Republike Kosovo i odlukom Međunarodnog suda pravde da je proglašenje nezavisnosti Kosova u skladu sa međunarodnim pravom iz 2010. godine jer su dobrosusedski odnosi ključni kriterijum za pridruživanje Evropskoj uniji“, smatra Tahiri.\n24. 06. 2019.\nGrad Požarevac odredio gde će da se prodaju lubenice i dinje\n25. 06. 2019.\nU najavi prekidi saobraćaja na delu magistrale Požarevac-Veliko Gradište\nNagrade za najbolje učenike i nastavnike\nPotreban pomoćni teren\nProglašen narandžasti meteoalarma za Braničevski okrug\nRebalans na stolu\nZašto avioni iznad Požarevca nisko lete?\nJoš jedno gradilište niče u Čede Vasovića\nEvo šta smo dobili u prekograničnom projektu sa Aninom\nU Požarevcu 16 kompanija u stečaju, od nove godine postupak pokrenut kod dva preduzeća


Američka vlada ostala bez finansiranja | N1 Srbija 2\nAmerička vlada ostala bez finansiranja\nIzvor: Tanjug / AP, J. Scott Applewhite\nDelimična blokada američkih saveznih službi nastupila je u ponoć po lokalnom vremenu, nakon što demokrate i republikanci u Senatu nisu uspeli da postignu dogovor o finansiranju, podeljeni oko pitanja imigracije i bezbednosti granica.\nZasad je nemoguće predvideti trajanje blokade službi savezne administracije, onih koje nisu nužne, a koja je počela upravo na godišnjicu ulaska predsednika Donalda Trampa u Belu kuću.\nAmerički Predstavnički dom doneo je u četvrtak predlog zakona o privremenom finansiranju savezne vlade do 16. februara, s 230 glasova za i 197 protiv, ali predlog potom nije prošao u Senatu koji je rok imao do ponoći kako bi se izbegla paraliza saveznih službi.\nSenat ima republikansku većinu od 51 člana, ali je za prolazak predloga zakona bilo potrebno prikupiti glasove 60 senatora.\nPregovori između vođe senatske republikanske većine Miča Mekonela i vođe demokrata u Senatu Čaka Šumera nisu uspeli, a američka vlada je tehnički ostala bez finansiranja.\nIzvor: Tanjug / AP, Jacquelyn Martin\nSenator demokrata Čak Šumer\nRepublikanci i demokrate međusobno se optužuju za neuspeh u postizanju dogovora, a demokrate optužuje i predsednik Donald Tramp.\nBela kuća objavila je saopštenje u kojem krivi demokrate u Senatu za blokiranje nacrta zakona kojim bi se sprečila paraliza i u kojem naglašava da neće pregovarati o pitanju imigracije na čemu insistiraju demokrate.\n"Nećemo pregovarati o statusu nelegalnih imigranata dok demokrate drže naše građane taocima svojim bezobzirnim zahtevima. Oni su noćas stavili politiku iznad naše nacionalne bezbednosti, vojnih porodica, ranjive dece i mogućnosti naše zemlje da služi svim Amerikancima", kaže se u saopštenju Bele kuće.\nTramp je na Tviteru uputio kritiku demokratama, članovima Senata, napisavši da "oni hoće ilegalnu imigraciju i slabe granice".\nIzvor: Tanjug / AP, Jose Luis Magana\nRepublikanski senator Mič Mekonel\nMekonel krivi demokrate za paralizu i kaže da je otvoren za razgovore s njima o tome kako rešiti problem, a i Šumer poziva sve na nastavak pregovora u subotu.\nKongres mesecima pokušava da dogovori dugoročno finansiranje savezne vlade, ali mu pažnju skreće spor oko imigracije. Savezna vlada deluje na temelju treće privremene finansijske mere od početka nove fiskalne godine u oktobru.\nDo zadnje paralize američkih saveznih institucija došlo je 2013. i trajala je 16 dana. Tramp je upozorio da će, ukoliko predlog zakona ne dobije zeleno svetlo u Senatu, doći do blokade savezne vlade zbog čega bi veliki broj saveznih agencija mogao biti zatvoren.\nKljučna službe ostaće da radi, a one uključuju nacionalnu bezbednost, poštu, kontrolu leta, neophodne i hitne lekarske službe, pomoć u slučaju katastrofa, zatvore, poreske službe i proizvodnju električne energije.\nTagovi: SAD , senat\ne kad imaju nesposobnu vladu tako im i treba, a nasi digli plate sebi i poslanicima\nEvo ja sam postavio šešir na početku Knez Mihailove, daj da skupimo za amere. Nema smisla da oni nemaju plate i sl. a naši penzioneri primaju samo tako umanjene penzije i ne bune se!\nNemaju SAD Vladu, nego Upravu (The federal government). Vlada vlada, a uprava upravlja.


Teraju ljude da izbacuju pse i mačke na ulicu! – Lajk.rs\n“Psi su naša veza s rajem”, napisao je čuveni književnik Milan Kundera, a nemoguće je izbrojati sve knjige, filmove, ali i priče iz stvarnog života o prijateljstvu, ljubavi i vernosti između čoveka i njegovog četvoronožnog ljubimca. Ipak, za sve to, očigledno, nisu čule vlasti grada Požarevca, gde se pre nekoliko dana saznalo da je na snagu stupila, po mišljenju većine građana, skandalozna odluka Skupštine grada koja stanovnicima ograničava broj kućnih ljubimaca koje mogu da drže u stanu.\nPrema odluci objavljenoj u Službenom glasniku 19. februara, stanari Požarevca od sada mogu da imaju najviše jednog četvoronožnog ljubimca i podmladak do tri meseca, na vratima će morati da im piše “čuvaj se psa”, a ljubimca će u lift moći da uvedu samo ako je prazan, a životinja na povocu.\nSagovornici Kurira smatraju da se ovim nanosi ne samo psihološka trauma vlasnicima već Požarevcu preti i to da na hiljade napuštenih pasa i mačaka luta ulicama grada.\nPredstavnica udruženja Požarevačke šapice Dušica Đorđević Popović navela je za Kurir da su ljudi već počeli od očaja da izbacuju svoje ljubimce na ulicu.- Na kraju odluke postoji deo u kom se pominje prelazni period od šest meseci da se građani prilagode odlukama i da Grad obezbedi park za šetnju kućnih ljubimca. Požarevac ima državno prihvatilište sa kapacitetom od 150 životinja, ali bolje da ne pričam o uslovima tamo. Sprovođenje odluke će, navodno, kontrolisati komunalna policija – rekla je Đorđevićeva.\nPrema rečima Sanje Radosavljević, volonterke u udruženju za zaštitu životinja Enimal reskju, Požarevac će se suočiti s velikim brojem pasa i mačaka na ulici, a nejasno je šta je gradske vlasti podstaklo na ovako neobičnu odluku. – Većina građana svoje kućne ljubimce smatra članovima porodice koje sada moraju da izbace na ulicu. To može da ostavi teške psihičke posledice na ljude, a zamislite tek decu koja su odrastala s nekim psom ili mačkom i sada moraju da ih se odreknu, i još treba da izaberu koja životinja će završiti na ulici ako ih imaju više. To su velike traume za ljude. Postoje neodgovorni vlasnici koji u stanovima drže mnogo životinja, time smetaju komšijama u zgradi i njih treba zakonski sankcionisati, ali većina građana je odgovorna i ne treba da ispašta zbog nekoliko neodgovornih pojedinaca – rekla je Radosavljevićeva za Kurir.\nPročitajte još... Nosio u rancu kilo eksploziva, hteo da raznese bivšeg policajca Boću!\nGradonačelnik Saša Pavlović\nNišta od toga, promenićemo odluku\nNakon burne reakcije javnosti, iz kabineta gradonačelnika Požarevca Saše Pavlovića saopšteno je da ova odluka još nije stupila na snagu, kao i da će biti promenjena. – Na skupštini Požarevca, održanoj 11. februara, doneta je odluka o držanju kućnih ljubimaca i egzotičnih životinja. Ovom odlukom je predviđen rok od šest meseci za usaglašavanje uslova i načina držanja životinja, kao i njihovog broja. Nakon negodovanja jednog dela javnosti na tačku koja se odnosi na broj ljubimaca po domaćinstvu, gradonačelnik Saša Pavlović je najavio da će se sporna tačka promeniti – saopštili su iz Pavlovićevog kabineta i dodali da su na tu temu već zakazane javne rasprave.


Velika Britanija modernizuje avijaciju: 80 miliona za sigurnije nebo - Sputnjik Srbija\n21:50 12 Jul 2020\nVelika Britanija modernizuje avijaciju: 80 miliona za sigurnije nebo\n17:25 22.04.2018 Preuzmite kraći link\nMinistarstvo odbrane Velike Britanije potrošiće 80 miliona funti kako bi modernizovala kompjuterski sistem britanske vojske, što će joj omogućiti da efikasnije i brže detektuje strane avione u vazdušnom prostoru Ujedinjenog Kraljevstva.\n„Imperija“ se ne predaje: Velika Britanija otvorila novu bazu na Bliskom istoku\nNovi sistem, poznatiji kao „Gardijan“, daleko brže i preciznije će uočavati na nebu sve sumnjive leteće objekte koji bi mogli da predstavljaju pretnju suverenitetu Velike Britanije, navodi Ministarstvo.\nOvaj sistem će ujedno omogućiti i britanskim pilotima da budu u konstantnoj vezi sa vazdušnim snagama NATO-a, što će drastično uticati na trenutnu dinamiku u vazdušnom prostoru Velike Britanije.\nMinistarstvo je dodalo i da je od 2013. godine britanska vojska u 68 navrata bila primorana da u vazduh podiže lovce kako bi pratili sumnjive letelice, uglavnom ruske avione.\nMediji ocenjuju da Velika Britanija u poslednje vreme aktivno radi na modernizaciji svojih vojnih snaga, a kao razlog britanske vlasti ističu navodnu pretnju od strane Ruske Federacije.\nmodernizacija, avijacija, vojska, Velika Britanija


Instruktori auto-škola protestuju ispred Vlade - Društvo - Dnevni list Danas\nPočetna » Društvo » Instruktori auto-škola protestuju ispred Vlade\nTraže produženje licenci bez ponovnih ispita\nInstruktori auto-škola protestuju ispred Vlade\nInstruktori auto-škola, koji su proteklih nekoliko nedelja pojedinačno protestovali u gradovima širom Srbije, danas su se okupili u velikom protestu ispred Vlade Srbije.\nPosle niza pokušaja da skrenu pažnju na problem koji školama stvara obavezno obnavljanje licenci na pet godina, oni su juče zatražili od Vlade ukine to zakonsko rešenje, te da se licenca automatski produžava, kao i u ostalim profesijama, a da se do daljnjeg obustave provere znanja.\n– Jedino je za našu struku predviđeno ponovno polaganje i pored pet obaveznih seminara koje moramo da pohađamo, tokom pet godina. To nije uslov ni za jednu drugu struku, licenca se po automatizmu obnavlja- kaže za Danas Milan Todorović, predsednik Udruženja auto škola Novog Beograda, koji ističe da je na protestu u svojstvu licenciranog predavača, ispitivača i instruktora u auto školi.\nOn napominje da prve licence za instruktore vožnje ističu u januaru, te da dosadašnja praksa ponovnog polaganja može da dovede u pitanje i rad velikog broja škola.\n– Auto-škole su uglanom mikro preduzeća, imaju po tri instruktora, i ako jedan ne položi taj ispit, škola mora da prestane sa radom. Da li je državi cilj da gasimo mala preduzeća, da se gube radna mesta, da hiljade ljudi ostane bez sredstava za egzistenciju ili je cilj da se što više zapošljavamo, pita Todorović. On dodaje da strane firme dobijaju podsticaje za zapošljavanje, dok „mi ne tražimo ništa, osim ustavom zagarantovano pravo na rad“.\n-Neko nam sada poništava već stečeno pravo. Predavači, ispitivači, instruktori vožnje moraju da imaju treći stepen obrazovanja, svi smo takođe polagali za licence. Postavlja se pitanje zašto smo išli u školu- kaže Todorović. On dodaje da za polaganje moraju da izdvoje 10.000 dinara, za pohađanje svakog seminara isto toliko, a za izradu licence 5.000 dinara.\nAuto-škole imaju još zamerki na Zakona o bezbednosti u saobraćaju, za koje su se, kako kažu, nadali da će biti rešeni tokom skupštinske rasprave o izmenama i dopunama tog zakon. Međutim, to pitanje neće stići na dnevni red ni na zasedanju u januaru.\nPrema procenama organizatora, na protestu su se okupili predstavnici iz oko 500 auto-škola, koji su desetine automobila parkirali u srednjim trakama ulica Nemanjine i Kneza Miloša. Saobraćaj je zaustavlje, a teže se odvija i u okolnim ulicama. Instruktori očekuju da im se neko iz Vlade obrati, a poručili su da će ostati na mestu protesta do ispunjenja zahteva.


Bjelica: "Svi mogu da se ugledaju na Zvezdu" - Sportske.net\nBjelica: "Svi mogu da se ugledaju na Zvezdu"\nKošarkaški reprezentativac Srbije Nemanja Bjelica smatra da je Zvezda izrasla u sjajan klub čije funkcionisanje treba da posluži kao primer mnogima u Evropi.\nBivši košarkaš Crvene zvezde Nemanja Bjelica tvrdi da je oduševljen načinom na koji klub u kojem je ponikao trenutno funkcioniše.\n"Kao što svi znaju, meni je Zvezda dala sve. U njoj sam se afirmisao kao igrač i nema ni potrebe da kažem da joj želim sve najbolje. Zaista mislim da je pokazala da je klub na koji svi mogu da se ugledaju. Od marketinga, preko podrške navijača koju ima, pa do igre koju pokazuje ove sezone" kaže Bjelica.\nPrvotimac Fenerbahčea iskoristiće priliku da isprati predstojeći duel Galatasaraja i Crvene zvezde Telekom i pruži podršku crveno-belima u borbi za TOP 16 fazu Evrolige.\n"Naravno da ću protiv Galate da navijam za crveno-bele, a mislim i da mogu da pobede. Očekuje ih vruć teren, ali i Galatasaraj, koji ima mnogo problema sa povređenim igračima. Protiv nas su igrali sa samo desetoricom u sastavu, a sada im se i Micov povredio" poručuje Bjelica.\nSrpski reprezentativac bio je najefikasniji u pobedi Fenerbahčea nad Galatasarajem a Zvezda svoju priliku da nokautira "Lavove" ima u petak od 19 časova.


Ovo je pregled DELA TEKSTA rada na temu "Inkluzija dece ometene u razvoju". Rad ima 20 strana. Ovde je prikazano oko 500 reči izdvojenih iz rada.\nprojekat iz pedagoškog istraživanja –\nPRVI DEO: Teorijska razmatranja\nDeca oštećenog sluha...................................................................6-7\nOpšte i specifične karakteristike dece oštećenog sluha..............7\nInstrukcije za rad sa decom oštećenog sluha..........................7-8\nDeca oštećenog vida........................................................................8\nKarakteristike dece oštećenog vida............................................8\nInstrukcije za rad sa decom oštećenog vida...............................9\nDeca sa govorno jezičkim poremećajima........................................9\n1.4.1 Karakteristike dece sa govorno jezičkim poremećajima..............10\n1.4.2 Instrukcije za rad sa decom govorno jezičkih poremećaja...........10\n1.5 Mentalna retardacija...................................................................10-11\n1.5.1 Karakteristike dece sa mentalnim retardacijama..........................11\n1.5.2 Instrukcije za rad sa decom sa mentalnim retardacijama.............11\n1.6 Telesna invalidnost..........................................................................12\n1.6.1 Karakteristike telesno invalidne dece...........................................12\n1.6.2 Instrukcije za rad sa telesno invalidnom decom...........................12\nDRUGI DEO: Metodologija istraživanja\nAnketni list za učitelje........................................................................16-17\nAnketni list za učenike........................................................................18-19\nRezultati istraživanja i diskusija.........................................................20\n7.1 Stavovi učitelja prema inkluziji dece ometenih u rzvoju..............20-24\n7.2 Stavovi učenika prema ikluziji dece ometene u razvoju.............24.-26\nMeđu promenama koje prate psihofizički razvoj deteta i oblikuju ga u celinu specifičnu po mnogobrojnim karakteristikama koje čine njegovu individualnost , po nekada se mogu uočiti i promene , koje ukazuju na odstupanja od linije normalnog razvoja. Takve promene gotovo redovno imaju za posledicu poremećaj u razvoju deteta, odnosno smetnju koja može da uspori čitav razvoj, da ga usmeri u drugom, najčešće pogrešnom pravcu, ili da ga u potpunosti zaustavi. Oblici u kojima ove promene mogu da se pojave su veoma raznovrsni, različitog su stepena i još raznovrsnije etiologije. Svaki poremećaj, bez obzira na oblik i stepen, narušava uspostavljenu dinamiku urednog razvoja i ostavlja posledice koje se u manjem ili većem obliku projektuju na celokupan psihofizički razvoj deteta. Iz primarnog oštećenja dalje dolazi do razvijanja sekundarnih posledica koje dodatno opterećuju već narušenu dinamiku razvoja deteta.\nPitanje razvojnih mogućnosti dece ometene u razvoju provereno je kroz višegodišnja iskustva tokom realizacije procesa edukacije i rehabilitacije. Činjenica je da je i njihovo osposobljavanje moguće, ali su obrazovni potencijali ometenog deteta uslovljeni vrstom i stepenom ometenosti, vremenom nastanka, kao i etiološkim faktorima koji su izazvali ometenost. Na osnovu ovih parametara uz kompletnu procenu detetovih razvojnih potencijala, određuje se tip obrazovanja i deca se uključuju u specijalne ili redovne vaspitno-obrazovne ustanove. Razvoj specijalne edukacije i rehabilitacije, kao i naučna dostignuća iz ove oblasti, bitno su uticali na menjanje stavova u pogledu razvojnih mogućnosti ometene dece i otvorili puteveza ulazak i dece sa težim oblicima ometenosti u sistem redovnog školovanja. Tako danas nisu retki slučajevi da se u redovnim razredima zajedno sa svojim vršnjacima nađu deca sa senzornim oštećenjima ( oštećenja sluha i vida ), sa govorno-jezičkom patologijom , telesnom invaliošću, sa teškoćama u mentalnom funkcionisanju, sa emocionalnim i problemima u ponašanju. Takođe se u redovne škole uključuju i deca sa problemima i poteškoćama u učenju koji nisu proizvodi organskih oštećenja, ali se prepoznaju u ponašanju deteta i mogu da imaju negativan uticaj na postizanje obrazovnih rezultata. Činjenica je da je svako dete individua za sebe i da je neprihvatljivo generalizovati probleme i načine njihovog ispoljavanja, ali je činjenica da svaku navedenu kategoriju dece karakterišu slični simptomi i oblici ponašanja. Poznavanje ovih specifičnosti ponašanja pruža mogućnosti nastavniku-učitelju da se bolje upozna sa mogućnostima deteta i putem individualizovanog pristupa pokrene razvoj svih individualnih mogućnosti i sposobnosti dece sa specifičnim problemima u učenju, ali i dece ometene u razvoju uključene u redovne razrede.


Savanović: Još ne znamo visinu najniže plate | Banjaluka.net\nSavanović: Još ne znamo visinu najniže plate\nMinistar rada i boračko-invalidske zaštite Republike Srpske Milenko Savanović izjavio je danas da će o visini najniže plate u Srpskoj razgovarati onda kada budu poznati konačni relevantni parametri za njeno određivanje.\n-Još nema konačnih parametara po podacima iz završnih računa kao što su kretanje povećanja proizvodnje, kakav je bio fizički obim proizvodnje, i tek kada budemo imali te parametre, a nadam se vrlo brzo, izaći će se na Ekonomsko-socijalni savjet sa visinom najniže plate- rekao je Savanović novinarima u Banjaluci.\nOn je podsjetio da je prije dva dana održana sjednica Ekonomsko-socijalnog savjeta i da zbog nepostojanja konačnih parametara pitanje najniže plate nije bilo uvršteno u dnevni red.\nGovoreći o zapošljavanju djece poginulih boraca, Savanović je istakao da na tim pitanjima Vlada Srpske maksimalno čini u okviru svojih mogućnosti, dodajući da u Srpskoj ima oko 3.000 nezaposlene djece iz porodica poginulih boraca.\n-Mi u Zakonu o pravima boraca imamo odredbu koja kaže da prilikom zapošljavanja prednost treba dati djeci iz porodica poginulih, ali postoji i ograničavajuća okolnost, a to je da Ustavni sud Srpske ne poznaje tu prednost smatrajući je vidom diskriminacije pri zapošljavanju- istakao je Savanović.\nOn je izrazio nadu da će u narednom periodu biti iznađena metodologija koja će biti prihvatljivija kada je riječ o zapošljavanju tih kategorija stanovništva.


Održavanje puteva isključivo preko tendera\nM. K. 2. januara 2017. 09:23\nMinistarka građevinarstva, saobraćaja i infrastrukture Srbije Zorana Mihajlović izjavila je danas da će od ove godine 4.000 puteva u Srbiji biti održavani isključivo raspisivanjem javnih poziva i tendera.\n„Do sada se održavanje puteva radilo na osnovu ugovora koji traju od 1992. godine. Nije bilo javnih poziva. Od 1. januara 4.000 kilometara puteva u Srbiji biće održavani isključivo raspisivanjem javnih poziva i tendera. Ogroman posao nudi se domaćim kompanijama“, rekla je Mihajlović gostujući na RTS-u.\nOna je izrazila nadu i da će novi zakon o katastru biti usvojen u februaru, zahvaljujući kome će uknjiženje nepokretnosti trajati najviše 24 sata.\nPrema njenim rečima, nakon konsultacija o tom zakonu, on bi trebalo krajem januara i početkom februara da bude usvojen na sednici Vlade, a u februaru da uđe u skupštinsku proceduru.\n„Imaćemo uređen katastar, hoćemo da uradimo sve da građani Srbije i privreda upisuju sve za 24 sata i da po tome budemo izdvojeni. Ono što je važno, opšti upravni postupak će biti sklonjen na taj način iz katastra, a zadatak katastra će po novom zakonu biti da registruje imovinu, dok će neka ovlašćenja biti data drugim ustanovama poput Poreske uprave“, rekla je Mihajlović.\nVozači, udahnite: krkljanac na rampama i granicama\nOna je kazala i da je do poskupljenja putarine došlo jer se obnova starih i izgradnja novih puteva finansira od toga, i dodala da će Vlada Srbije potrošiti 977 miliona evra na poslove koje će domaće kompanije raditi i na putevima i na železnici.\n„Izgradićemo, odnosno rehabilitovati preko 200 kilometara puteva, preko 78 do 80 kilometara autoputeva, završićemo Koridor 10 ove godione i imaćemo put od Obrenovca do Preljine“, rekla je Mihajlović.\nGovoreći o železnici, ona je istakla da će zahvaljujući ruskom i kreditu Evropske investicione banke biti rehabilitovano 200 kilometara železničkog puta, a ove godine bi trebalo da počnu radovi na modernizaciji pruge Beograd – Budimpešta i dogovor o rehabilitaciji pruge Beograd – Bar.\nPrema njenim rečima, plan je i da se u dogovoru sa sindikatima zaposlenih u Železnici Srbije razgovara o strukturi zaposlenih, jer je bitno da u tom preduzeću postoje ljudi koji mogu da iznesu velike infrastrukturne projekte.


Ginisov rekord i novo priznanje — „Maša i medved“ skupili četiri milijarde pregleda na Jutjubu - 31.07.2019, Sputnik Srbija\nEpizoda „Maša i kaša“ ruskog animiranog serijala „Maša i medved“ postao je jedini animirani video sa više od četiri milijarde pregleda na Jutjubu. 31.07.2019, Sputnik Srbija\nmaša i medved, video-klub\n20:18 31.07.2019 (Osveženo: 21:21 31.07.2019)\nRekordom se u saopštenju pohvalila kompanija „Animakord“, koja polaže autorska prava na ovaj animirani serijal.\n„Ruski fenomen, animirani serijal ’Maša i medved‘ popularan u celom svetu — od Evrope do Latinske Amerike, Azije i arapskih zemalja — ne prestaje da obara sve rekorde. Danas je animirani video, jedinstven po tome što se obreo među 10 najgledanijih videa na Jutjubu za sve vreme postojanja ove platforme — ’Maša i kaša‘, skupio više od četiri milijarde pregleda“, navodi se u saopštenju.\nU pres-službi kažu da i druge epizode animiranog filma uživaju veliki uspeh na internetu. Status videa sa više od milijardu pregleda na Jutjubu su tako dobile još dve epizode serijala „Maša i medved“: „Prijatno“, sa više od 1,3 milijarde pregleda, i „Veliko spremanje“, koja je pogledana više od 1,1 milijardu puta.\n„Animakord“ je, pored studija, i međunarodna kompanija za licenciranje, specijalizovana za proizvodnju i međunarodnu promociju brendova, medija, licenciranje proizvoda i upravljanje brendovima. Studio je 2018. godine dobio novi rejting tako što je ušao među 150 najvećih svetskih kompanija za licenciranje, po međunarodnom izdanju „Lajsens global“, dobivši priznanje za globalno razvijanje animiranog brenda „Maša i medved“.\nU januaru 2019. godine dostignuća „Animakorda“ u razvijanju animiranog serijala nagrađena su i ulaskom u „Ginisovu knjigu rekorda“: epizoda „Maša i kaša“ i zvanično je postala najgledaniji animirani film na Jutjubu.


Oklopno vozilo oružanih snaga Rusije spremno za učešće na vežbi "Slovensko bratstvo 2016" (Foto: Ministarstvo odbrane Srbije)\nU klimi povišenih tenzija koja između NATO-a i Rusije vlada već duže vreme, osim na najusijanijem svetskom ratnom žarištu u Siriji, oružane snage Rusije i severnoatlantske alijanse izvan svojih teritorija ovih dana u neposrednom su dodiru i u samom srcu Balkana. Naime, dok NATO sa partnerima izvodi vojnu i civilnu vežbu reagovanja u prirodnim katastrofama u Crnoj Gori, u Srbiji se održava vojna vežba "Slovensko bratstvo 2016" u kojoj, pored domaćina, učestvuju vojske Rusije i Belorusije.\nVežba "Slovensko bratstvo 2016", koja se održava od 3. do 6. novembra na poligonima i aerodromima Srbije, okupila je 718 vojnika oružanih snaga Rusije, Belorusije i zemlje domaćina.\nZa to vreme, u Crnoj Gori 700 civila i vojnika iz čak 32 članice NATO-a učestvuje u međunarodnoj terenskoj vežbu "Crna Gora 2016". Na toj vežbi, koja treba da pokaže kako se odgovara na vanredne situacije, učestvuje i 17 pripadnika Sektora za vanredne situacije iz susedne Srbije.\nNa vežbi sa Rusima i Belorusima učestvuje 450 pripadnika VS, 212 pripadnika oružanih snaga RF i 56 pripadnika oružanih snaga Belorusije. Osnovni cilj vežbe "Slovensko bratstvo 2016" jeste uvežbavanje taktika i postupaka u protivterorističkoj borbi u multinacionalnom okruženju.\nTokom vežbe ruskih, beloruskih i srpskih snaga, prikazuju se padobranski i helikopterski desant, desantiranje borbenih oklopnih vozila, obezbeđenje desantne prostorije, izvršenje marša, posedanje linije blokade, izvršenje napada na terorističku bazu, izviđanje pobunjeničkih položaja upotrebom bespilotnih letelica.\nPlanirano je i izvođenje artiljerijske pripreme napada, vazduhoplovna vatrena podrška napadu, sanitetska evakuacija, dejstvo na oteto vozilo i uništenje eksplozivne naprave.\nRuske i Beloruske vojnike koji su stigli u Srbiju, dočekao je komandant Specijalne brigde Vojske Srbije brigadni general Zoran Veličković, oficir za planiranje vežbe. Poželevši dobrodošlicu, Veličković je istakao da je reč o tradicionalnoj vežbi koja se u okviru međunarodne vojne saradnje izvodi treći put sa oružanim snagama Rusije, a drugi sa kolegama iz Belorusije."Cilj vežbe je unapređenje i podizanje operativnih sposobnosti, pre svega, u protivterorističkim dejstvima zajedno sa pripadnicima ruskih i beloruskih oružanih snaga", naveo je Veličković.\nZamenik načelnika Štaba vazdušno-desantnih snaga Oružanih snaga Rusije general-major Oleg Olegovič Poljgujev, rekao je da je jedna od najboljih jedinica specijalnih snaga ruskih vazdušno-desantnih snaga realizovala prebacivanje snaga u Srbiju, gde će u narednim danima pokazati kako se uspešno dejstvuje protiv potencijalnih neprijatelja.\nPrvi zamenik načelnika Štaba Komande za specijalne operacije oružanih snaga Belorusije pukovnik Oleg Ivanovič Pejčevski zahvalio se srpskim i ruskim kolegama koji su omogućili beloruskoj vojsci da učestvuje u ovoj vežbi, naglašavajući da su jedinice beloruskih vazdušno-desanatnih snaga sposobne da izvedu sve zadatke sa najvišom ocenom.\nSrbija "na dve stolice", ali ne podjednako\nVežba "Slovensko bratstvo 2016" jedna je od 26 ražličitih vežbi koliko ih je, prema informacijama Ministarstva odbrane Srbije, u planu Vojske Srbije za ovu godinu, najvećim delom sa partnerskim zemljama. Od tog broja, dve vežbe su sa oružanim snagama Ruske Federacije, a ostale sa zemljama članicama EU i NATO.\nTokom ove godine, prema informacijama Ministarstva, sa NATO-om Vojska Srbije imala je 116 različitih aktivnosti u oblasti vojne saradnje, što podrazumeva vojno-ekonomsku, medicinsku i obrazovnu saradnju, dok su sa Rusima organizovane dve vojne vežbe koje su za cilj imale podizanje borbene gotovosti snaga.\nTakođe, u 2015. godini srpska vojska je učestvovala u 197 različitih projekata i aktivnosti sa NATO-om, dok ih je sa Rusijom sprovela 36. Opširnije o tome možete čitati ovde.\nKomentarišući poslednju vojnu vežbu koja se sa Rusima i Belorusima održava u Srbiji, ministar inostranih poslova Ivica Dačić, rekao je da ta vežba izaziva negativne komentare kod članica NATO-a, ali "ništa više od toga".\nOd 2007. godine, Srbija je zvanično vojno neutralna. Tada je Skupština Srbije donela Deklaraciju o vojnoj neutralnosti u kojoj se obavezala da neće pristupati postojećim vojnim savezima, sve do raspisivanja eventualnog referenduma.\nMeđutim, Srbija je potpisnica Vojno-tehničkog sporazuma sa Ruskom Federacijom, ali je istovremeno od 2014. i članica NATO programa Partnerstvo za mir, a od 2013. godine i pridružena članica Evropske unije, koja prema Rusiji zbog njene uloge u Ukrajini, sprovodi ekonomske sankcije, čemu Srbija pak ne želi da se priključi.\nKao deo saradnje sa Ruskom Federacijom, Srbija je 2012. godine otvorila Rusko-srpski humanitarni centar u Nišu, bazu za pomoć u vanrednim situacijama kao što su elementarne nepogode, a održala je i nekoliko zajedničkih vojnih vežbi sa ruskom vojskom kao što je ona iz 2014. godine u Nikincima u Vojvodini.\nSa druge strane, Srbija je ojačala saradnju sa NATO ratifikacijom IPAP-a, tj. individualnog akcionog plana, što je najdalja tačke saradnje do koje neka zemlja koja nije i zvanično ne želi da postane članica Alijanse može da dođe.


NESREĆA U STEPI: Lift kabina pala u stambenoj zgradi, povređena jedna osoba! - Informer\nNESREĆA U STEPI: Lift kabina pala u stambenoj zgradi, povređena jedna osoba!\nU Ulici Dušana Jovanovića broj 48a u naselju Stepa Stepanović, došlo je do propadanja lift kabine u stambenoj zgradi\nU tom trenutku u liftu se nalazilo četiri osobe, od kojih je jedna povređena.\nHitnoj pomoći je javljeno da su povređene četiri osobe, ali dolaskom na teren, ekipa je utvrdila da je povređena jedna ženska osoba koja je zadobila prelom skočnog zgloba.\nKako su kazali u Hitnoj pomoći povređena žena je prevezena u Urgentni centar.\nlift pad Kumodraž Vatrogasci\nPOŽAR U KUMODRAŽU Komšija sprečio tragediju\nU POŽARU ČETVORO MRTVIH I 23 POVREĐENIH: Vatru gasilo više od 100 vatrogasaca i 25 policajaca!


Gde može da se putuje iz Srbije - avgust 2021. - Dan u Beogradu\nNaslovna » BG špijun » Gde može da se putuje iz Srbije – avgust 2021.\nGde može da se putuje iz Srbije (foto: Paolo Chiabrando / Unsplash)\nAh Neša 2. avgust 2021. BG špijun, Van Beograda Postavite komentar\nI u avgustu 2021. nastavljamo sa pregledom zemalja u koje možemo ili ne možemo da putujemo iz Srbije. Stanje se menja iz nedelje u nedelju, pa ćemo unositi izmene u ovaj pregled do kraja meseca.\nBugarska – Može da se uđe sa jednim od sledećih dokumenata: dokument o potpuno završenoj vakcinaciji protiv COVID-19 (bilo koja vakcina, pa čak i jedna doza AZ); negativan PCR test, ne stariji od 72 sata ili negativan brzi antigen test, ne stariji od 48 sati (računajući od datuma testiranja upisanog u dokument; nije potreban deci do navršenih 12 godina života). Državljani Srbije koji su preležali COVID-19, osim sa gore navedenim dokumentima, mogu ući i sa dokumentom koji pokazuje pozitivan rezultat PCR testiranja ili brzog antigen testa u periodu od 11. do 180. dana (računajući od datuma testiranja upisanog u dokument).\nSlovenija – Državljani Srbije mogu da uđu u Sloveniju uz posedovanje PCR testa ne starijeg od 72 sata, brzog antigenskog testa (HAGT) ne starijeg od 48 sati, lica koja prilože potvrdu o pozitivnom PCR testu starijem od 10 dana, ali ne starijem od šest meseci, odnosno potvrdu lekara da su preležali COVID-19, a da od početka simptoma nije prošlo više od šest meseci ili ukoliko prilože zeleni karton o vakcinaciji protiv COVID-19 kojom se dokazuje da je od primanja druge doze vakcine proizvođača Biontech/Pfizer proteklo najmanje sedam dana, Moderna, Sputnik V, Johnson&Johnson, Sinovac Biotech, Sinopharm proteklo najmanje 14 dana i AstraZeneca najmanje 21 dan.\nTuristi koji u zemlji provedu tri ili više noći i koji su stariji od šest godina neophodno je da imaju dijagnostički test (PCR ILI TMA), ne stariji od 72 sata pre dolaska u Andoru. Posetioci koji imaju boravak u Španiji, Francuskoj i Portugaliji izuzeti su od podnošenja testa u skladu sa postojećim zdravstvenim sporazumima između Andore i ovih zemalja. Takođe su izuzeti i turisti koji dolaze iz zemalja koje se smatraju „zelenim zonama“. Upotreba maski obavezna je za sve ljude starije od osam godina, iako se preporučuje korišćenje deci počev od šest godina.\nKipar – Državljani Srbije mogu da uđu na Kipar. Srbija se od 11. avgusta nalazi u „narandžastoj kategoriji“, pa je za ulazak u ovu zemlju potreban negativan PCR test ne stariji od 72 sata ili potvrda o vakcinaciji. Obaveza je i da se elektronski popuni propusnica (CyprusFlightPass), najranije 48 sati pre leta, putem ovog linka.\nMonako – Važi isti režim kao i za ulazak u Francusku.\nNemačka – Državljani Srbije mogu da putuju u Nemačku bez ograničenja, osim ukoliko putuju avionom. To važi za putovanja i u turističke svrhe, kao i posete članovima porodice. Putnici koji su prethodnih deset dana pre ulaska u Nemačku boravili u Srbiji, a stariji su od šest godina, dužni su da avio kompaniji pre poletanja stave na uvid: negativan test na prisustvo virusa COVID 19, potvrdu o revakcinaciji ili potvrdu o preležanoj bolesti.\nBrazil – Neophodan je negativan PCR test, ne stariji od 72 sata pre trenutka ukrcavanja na avion. Važe posebna pravila pri ulasku u avion koja propisuje svaka avio kompanija posebno.\nJordan – Državljani Srbije mogu ući u Jordan. Neophodni su negativan PCR test, ne stariji od pet dana, polisa međunarodnog zdravstvenog osiguranja koje pokriva COVID-19 lečenje, registracija preko ove internet stranice, kao i aktiviranje mobilne aplikacije „Aman“ na telefonu.\nPrethodni Vremenska prognoza, 2-6. avgust 2021.\nSledeći 20 najboljih komada sa drugog kruga Fashion Company sniženja


Rusija protiv raskidanja Sporazuma o likvidaciji raketa - Sputnjik Srbija\n09:51 05.12.2018 (osveženo 10:45 05.12.2018) Preuzmite kraći link\nMoskva smatra da su američke optužbe Rusije o nepoštovanju Sporazuma o likvidaciji raketa srednjeg i kratkog dometa neosnovane spekulacije, izjavila je portparolka Ministarstva spoljnih poslova Rusije Marija Zaharova.\nOna je saopštila da je 4. decembra američka ambasada u Moskvi predala zvaničnu notu Ministarstvu spoljnih poslova Rusije sa obaveštenjem da će američka strana obustaviti ispunjavanje svojih obaveza prema Sporazumu o likvidaciji raketa srednjeg i kratkog dometa u roku od 60 dana ukoliko Rusija ponovo ne počne da poštuje njegove uslove.\n„Uzeli smo ove dokumente za dalje razmatranje. U tom tekstu ponovo su navedene neosnovane optužbe, ničim ne potkrepljene, u vezi sa navodnim kršenjem ovog sporazuma od strane Rusije“, rekla je Zaharova.\n„Ruska strana je više puta izjavljivala da su ovo, blago rečeno, pretpostavke. Nijedan dokaz koji bi potvrdio ovaj američki stav nikad nam nije predstavljen“, istakla je ona.\nRuski predlozi za raspravu sa Vašingtonom Sporazuma o likvidaciji raketa ostaju na stolu, rekla je Zaharova komentarišući ultimatum SAD o ovom sporazumu.\n„Mi (Rusija) smo spremni za nastavak dijaloga u odgovarajućim formatima o čitavom kompleksu problema vezanih za ovaj dokument sa uzajamnim poštovanjem i na profesionalnoj osnovi, bez istupanja sa neosnovanim optužbama i ultimatumima. Predlozi koje smo dali su poznati i ostaju na pregovaračkom stolu“, naglasila je ona.\n„Ponovo potvrđujemo naš nepromenjeni stav: sporazum je jedan od ključnih stubova strateške stabilnosti i međunarodne bezbednosti. Mi smo kategorički protiv njegovog raskidanja“, naglasila je Zaharova.


Košarkaš Budućnosti ironično o Zvezdi, pa ušao u polemiku sa navijačima! - Sportske.net\nKošarkaš Budućnosti ironično o Zvezdi, pa ušao u polemiku sa navijačima!\nI dalje se vode polemike o neodigranoj utakmici u Podgorici.\nObaveštena i Evroliga, koji je Zvezdin ''Plan B''?Novo Čovićevo objašnjenje, ali u Jutarnjem programu! ''Pecnuo'' Podgoričane zbog neuspelog ''performansa''Novo Čovićevo objašnjenje, ali u Jutarnjem programu! ''Pecnuo'' Podgoričane zbog neuspelog ''performansa''Šta Slovenci pišu o Zvezdinom jučerašnjem potezu? Nije samo 20:0, pominju i kaznu...Šta Slovenci pišu o Zvezdinom jučerašnjem potezu? Nije samo 20:0, pominju i kaznu...\nKraj 2019. godine obeležio je nedolazak košarkaša Crvene zvezde na derbi 13. kola protiv Budućnosti, bezbednosni razlozi su bili povod za takav potez crveno-belih i sada čekamo odluku nadležnih organa ABA lige povodom ovog slučaja.\nA do tada, pojedini košarkaši Budućnosti oglasili su se na društvenim mrežama, ironičnom reakcijom na pomenuti Zvezdi potez.\nAmerikanac Džastin Kobs je svoj stav izneo na Tviteru, posle čega je ušao i u polemiku sa pojedinim ljubiteljima košarke koji su reagovali na njegovu objavu.\nSve je počelo kada je Kobs na vest o Zvezdinom nedolasku na utakmicu ironično poručio:\n''Uzdrmani su, navodno''.\nNaravno, usledile su reakcije, a na komentar da Zvezdini košarkaši nisu želeli da rizikuju živote zbog košarkaške utakmice, da nemaju potrebu bilo šta da dokazuju i da su bolji od Budućnosti, Kobs je uzvratio:\n"Mi smo prvi s razlogom, momak! Vidimo se u plej-ofu. Ako uđete u plej-of...''.\nNešto kasnije, Kobs je još jednom reagovao, na drugi komentar kako u karijeri ništa nije osvojio.\nPodsetio je da je sa francuskim Le Manom osvojio titulu u sezoni 2017/18, kao i da je sa Bajernom igrao u Evroligi.\nVidećemo da li će se ovim polemika završiti, ili sledi još neki nastavak.\n😂😂😂😂 .... we n first for a reason young bull . It’s coo tho we will see y’all n the playoffs “ if “ y’all make it\nwhat is a carrier ? Lmaoo & Le Mans I won the championship & I’m sure Bayern Munich is euroleague . But anyways good try sport 🤷🏽♂\n— Justin Cobbs (@JCobbs1) December 31, 2019


Vučić najavljuje novu vladu u prvoj polovini septembra\nPredsednik Srbije Aleksandar Vučić izjavio je u subotu da će se on i njegovi saradnici i politički partneri postarati da Vlada bude izabrana u prvoj polovini septembra, nakon razgovora o Kosovu u Vašingtonu.\nVučić je gostujući na TV Prva rekao da SNS ima dobre odnose i sa Socijalističkom partijom Srbije i sa Srpskim patriotskim savezom, i da "poštuje i jedne i druge".\nOn je, kako prenosi FoNet, rekao da je ponosan na činjenicu što će u Srbiji biti više od 50 odsto novih gradonačelnika i predsednika opština i rekao da su to "te velike promene u Srbiji".\nVučić je rekao da su građani Srbije na izborima poručili da se zemlja kreće u dobrom pravcu, ali da imaju mnogo zamerki "na ljude koji se time bave i njihovu bahatost i aroganciju" i da žele oštriju borbu protiv korupcije i kriminala, i naglasio da onaj ko se uljuljkuje u svom izbornom rezultatu "pada odmah".\nStručnjaci da kažu koja vakcina valja\nGovoreći o vakcinama protiv Kovida 19, Vučić je rekao da se Srbija trudi da nabavi i evropsku, i rusku, i kinesku vakcinu i naveo da njega ne interesuje koju će vakcinu on lično da primi i da čeka da srpski stručnjaci, pomenuvši pritom epidemiologe Predraga Kona i Dariju Kisić Tepavčević i ministra zdravlja Zlatibora Lončara, kažu koja je dobra i da će on prvi primiti tu vakcinu.\nOn je rekao da veruje lekarima i da očekuje da će vakcine biti u naredna tri meseca.\nVučić o novoj vladi: Biće promena u Nemanjinoj 11\nVučić najavljuje mogućnost koncentracione vlade i nove izbore za godinu i po


Američki sud odbio ukinuti sankcije bratu Radovana Karadžića - Detektor\nAmerički sud odbio ukinuti sankcije bratu Radovana Karadžića\n9. Maja 2022.16:05\nOkružni sud u Columbiji u Sjedinjenim Američkim Državama (SAD) odbio je zahtjev Luke Karadžića za ukidanje sankcija koje su mu izrečene zbog pružanja podrške bratu Radovanu Karadžiću, haškom osuđeniku.\nLuka Karadžić. Foto: EPA/ALEKSANDAR PLAVEVSKI\nKako se navodi u odluci Suda koju je objavio advokat Peter Robinson na svom Twitteru, Ured za kontrolu strane imovine (OFAC) je 2003. godine sankcionisao Luku Karadžića zbog podrške svom bratu Radovanu.\nRadovana Karadžića je u martu 2019. godine Mehanizam za međunarodne krivične sudove (MMKS) osudio na kaznu doživotnog zatvora zbog genocida nad Bošnjacima iz Srebrenice, progona Bošnjaka i Hrvata širom Bosne i Hercegovine, terorisanja stanovništva Sarajeva tokom opsade grada i držanja pripadnika mirovnih snaga UN-a kao taoce.\nLuka Karadžić je, kako se navodi u odluci suda u SAD-u, prije nekoliko godina zatražio od OFAC-a da ukine izrečene sankcije jer razlozi zbog kojih je sankcionisan više nisu primjenjivi, što je OFAC odbio.\nKaradžić tuži OFAC tvrdeći da je odbijanje bilo proizvoljno i hirovito, a kako stoji u odluci, obje stranke su podnijele prijedloge za donošenje presude po skraćenom postupku.\n“Sud smatra da OFAC-ovo odbijanje nije bilo proizvoljno i hirovito jer se dopustivo oslanjalo na Karadžićeve dosadašnje postupke kako bi održao svoje sankcije. Štaviše, Luka je nedavno dao izjave podrške svom bratu koje opravdavaju nastavak sankcija. Sud će usvojiti OFAC-ov zahtjev i odbiti Lukin unakrsni prijedlog”, navodi se u odluci.\nAdvokat Robinson, koji je branio Radovana Karadžića u Haškom tribunalu, te sad zastupa njegovog brata Luku u ovom slučaju, za Balkansku istraživačku mrežu Bosne i Hercegovine (BIRN BiH) kaže kako je razočaran ovom odlukom Suda.\nRobinson pojašnjava da je Luka Karadžić na američku sankcionu listu stavljen 2003. godine, kada je međunarodna zajednica na sve načine vršila pritisak na porodicu Radovana Karadžića kako bi on bio uhapšen.\nNjegov advokat kaže da nije vidio razloge nakon Karadždićevog hapšenja i presude da se te sankcije ne ukinu. Međutim, kada je zatraženo da se Lukino ime ukloni s liste sankcija, Ministarstvo finansija SAD-a je to odbilo, pozivajući se na njegove javne izjave kojima se kritikuje Haški tribunal i pruža podrška njegovom bratu tokom suđenja i žalbe.\nPrema odluci Suda, Luka Karadžić je iznio tri argumenta – da je OFAC koristio pogrešan pravni standard, da je odluka bila proizvoljna i hirovita prema činjenicama i da je prekršio sopstvene propise u odbijanju da ga ukloni sa sankcione liste.\nOn je naveo, između ostalog, kako se njegovo kritikovanje suđenja Radovanu ne može smatrati opstrukcijom, zato što OFAC može sankcionisati pojedinca za njegov govor samo ako taj govor predstavlja “jasnu i prisutnu opasnost”. Sud je pojasnio da Karadžić ne uživa ustavna prava SAD-a, pa time ni njegov govor nije zaštićen.\n“Po mom mišljenju, ta odluka je bila protiv demokratskih principa, uključujući slobodu govora, za koje SAD tvrde da ih promoviraju širom svijeta. Malo je vjerovatno da ćemo se žaliti, jer sudska praksa daje sudiji puno diskreciono pravo da se povinuje odlukama izvršne vlasti u oblasti vanjskih poslova. Ali nastavit ću tražiti ukidanje sankcija za druge na američkoj listi sankcija u nadi da će jednog dana američka vlada prestati kažnjavati nevine članove porodice”, ističe Robinson.\nRadovan Karadžić u sudnici tokom izricanja presude u martu 2019. Foto: EPA-EFE/Peter Dejong/POOL\nU odluci suda u SAD-u stoji kako je Luka Karadžić 2018. godine, kada je tražio da se ukloni sa sankcione liste, tvrdio da on “nije imao nikakve veze sa zločinima za koje je osuđen njegov brat i da nikada nije optužen ni za kakve zločine proizašle iz rata u bivšoj Jugoslaviji”.\nTakođer je tvrdio i da nije podržavao svog brata dok se skrivao od haškog pravosuđa, ni da mu je pružao finansijsku podršku.\nNakon istrage, kako se navodi u odluci, OFAC je ukazao na informacije iz otvorenog izvora koje pokazuju da je Luka Karadžić “zakupio nekoliko benzinskih pumpi iz ‘Jugopetrola’, koje su služile kao jedan od glavnih kanala zaliha novca Radovana Karadžića tokom njegovog skrivanja”.\nLuka Karadžić je tada u svom odgovoru, kako se navodi, kazao da je vlasnik dionica gasne kompanije “Komotko” od 2000. godine, a koja nije profitabilna zbog izrečenih sankcija.\nRobinson kaže kako sankcije otežavaju Luki Karadžiću održavanje bankovnih računa, čak i u Srbiji, “jer banke moraju da imaju posla sa američkim bankarskim sistemom i strahuju od posljedica ako bi dozvolile osobi sa liste sankcija da ima račun u njihovoj banci”.\nDodaje kako su se Karadžić i druge osobe na američkoj sankcionoj listi teško snalazile u finansijskom poslovanju.\nLice: Karadžić Radovan\nUdruženje žrtava zatražilo procesuiranje odgovornih za opsadu Sarajeva


Početna / Vesti / Otvoren Sportsko kulturni centar Obrenovac\n06 Jul 2016, 16:06\nOtvoren Sportsko kulturni centar Obrenovac\nObrenovac, 6. jul 2016. – Predsednik Vlade Srbije Aleksandar Vučić i ambasador Kraljevine Norveške Arne Sanes Bjornstad svečano su otvorili obnovljeni Sportsko kulturni centar u Obrenovcu, koji je bio jedan od najviše oštećenih javnih objekata tokom majskih poplava 2014. godine.\nKraljevina Norveška izdvojila je 1,5 miliona evra za rekonstrukciju unutrašnjih prostorija Sportsko kulturnog centra i unapređenje njegove funkcionalnosti. Radovi su obuhvatili obnovu sportske dvorane, glavne i male pozorišne scene, galerije i biblioteke, a projekat obnove sporovela je Kancelarija Ujedinjenih nacija za projektne usluge UNOPS.\nObnovu Sportsko kulturnog centra pomogla je i Fondacija CocaCola sa donacijom od 100.000 dolara za opremanje sportske hale i 35.000 evra za uređenje parka.\nPremijer Vučić i ambasador Sanes Bjornstad obišli su prostorije Sportsko kulturnog centra i prisustvovali otvaranju izložbe, sportskom sajmu i koncertu, prvim aktivnostima u obnovljenom centru koji godišnje poseti oko 850.000 posetilaca.\n„Pre dve godine, ovaj objekat bio je uništen, ali sad izgleda mnogo bolje nego pre poplava zahvaljujući našim norveškim prijateljima koji su izdvojili veliki novac. Više od 2,3 miliona evra, Kraljevina Norveška izdvojila je za obnovu objekata u Obrenovcu. Uz njih, veliku zahvalnost dugujemo i UNOPSu, bez koga bismo malo toga uradili u obnovi od posledica poplava“, rekao je predsednik Vlade Srbije Aleksandar Vučić.\n„Uspešna obnova Sportsko kulturnog centra rezultat je napornog rada svih partnera, značajnog doprinosa opštine i visokog stepena profesionalnosti tima UNOPSa. U tesnoj saradnji sa Vladom Srbije, lokalnim vlasima i Evropskom unijom, Norveška je podržala rekonstrukciju ključne infrastrukture i pomogla malim preduzećima da ponovo počnu sa radom. Zadovoljstvo mi je što smo mogli da pomognemo, jer prijatelji pomažu jedni drugima u nevolji“, rekao je ambasador Norveške u Srbiji Arne Sanes Bjornstad.\n„Ovo je veliki dan za Obrenovac, jer Sportsko kulturni centar sada je ponovo vraćen deci i publici zahvaljujući pomoći Kraljevine Norveške“, rekao je predsednik opštine Obrenovac Miroslav Čučković.\nObnova Sportsko kulturnog centra Obrenovac omogućiće ponovni rad sportske dvorane koja može da primi 1.750 posetilaca, glavne pozorišne scene za predstave, kao i izložbene galerije. Osobe sa invaliditetom sada imaju pristup sadržajima Sportsko kulturnog centra, dok će unapređenje postojećih sistema omogućiti lakše i efikasnije održavanje unutrašnjih prostorija i smanjenje troškova.


PILOT OBUKA U RACUNARSKOJ GIMNAZIJI\nFondacija Petlja je u saradnji sa Računarskom gimnazijom organizovala pilot obuku za nastavnike informatike u osnovnim školama.\nFondacija Petlja je u saradnji sa Računarskom gimnazijom u Beogradu u subotu, 30. septembra, organizovala pilot obuku za nastavnike informatike i računarstva u osnovnim školama u okviru obuke "Nastava programiranja u petom i šestom razredu."\nVikend pre nego što će početi obuke širom zemlje, u prostorijama Računarske gimnazije je organizovana pilot obuka kojoj su prisustvovali nastavnici informatike u osnovnim školama iz Beograda kako bi treneri dobili povratnu informaciju o kvalitetu sadržaja od samih nastavnika. Obuci je prisustvovalo preko 40 nastavnika, a povratne informacije koje su treneri dobili kroz obuku i razmenu mišljenja će svakako unaprediti kvalitet predstojećih obuka.\nProgram "Nastava programiranja u petom i šestom razredu" je podržan od strane Ministarstva prosvete, nauke i tehnološkog razvoja i ima status programa od javnog interesa. Tokom oktobra i novembra obuke će se izvoditi u 30 manje razvijenih opština na teritoriji Republike Srbije u saradnji sa Microsoft-om kroz Philanthropies inicijativu koja ima za cilj osnaživanje kapaciteta nastavnika za komjuterske nauke.


GALENIKA i posle prodaje u MINUSU, gubi VREDNOST... - Bizlife.rs\nGALENIKA i posle prodaje u MINUSU, gubi VREDNOST…\n19:00 Beograd, 11/07/2019\nU prvoj godini poslovanja sa novim vlasnikom, Galenika je ostvarila gubitak od 10,3 miliona evra, što je najlošiji poslovni rezultat kompanije za poslednjih pet godina, piše portal Insajder.\nGalenika je prodata u novembru 2017. godine za 16 miliona evra i javnosti je predstavljeno da je kupac poznata farmaceutska kuća iz Brazila EMS, a po pisanju Insajdera, ta kompanija je formalno vlasnik samo 27 odsto Galenike, a iza zvaničnog kupca, firme Elijus, stoji mreža od 13 uvezanih kompanija iz Brazila, Italije i Luksembruga.\nU izveštaju se konstatuje da je „proizvodnja radila u manjem obimu“, a kao glavni razlog za smanjenje prihoda navodi se to da su veletrgovci raspolagali sa velikim zalihama zbog čega je Galenika bila prinuđena da prodaje robu sa „visokim procentima popusta“.\nU finansijskom izveštaju za 2018. godinu navodi se da je poslednjeg dana te godine revizorska kuća Ernst & Young uradila procenu vrednosti po kojoj je vrednost zemljišta, nekretnina i opreme Galenike sa dotadašnjih 108 miliona evra smanjena na 67 miliona evra.\n„Ovakva procena se značajno razlikuje i od procene revizorske kuće Dilojt koja je urađena neposredno pre privatizacije, a po kojoj je vrednost imovine Galenike iznosila 102 miliona evra“, naveo je Insajder.\nUprkos obećanjima predstavnika vlasti da će privatizacijom Galenike biti povećan broj zaposlenih, podaci iz finansijskog izveštaja pokazuju da je novi vlasnik tokom 2018. godine smanjio broj zaposlenih sa 1.367 na 877 radnika.\nKupoprodajnim ugovorom kupac se obavezao da zadrži najmanje 900 zaposlenih u periodu od dve godine od potpisivanja ugovora, odnosno do novembra ove godine.\nRukovodstvo Galenike tvrdi za Insajder da to nije kršenje kupoprodajnog Ugovora, jer smanjenje broja zaposlenih nije posledica tehnoloških, ekonomskih ili organizacionih promena u okviru kompanije, nego je određeni broj zaposlenih dobrovoljno napustio kompaniju.\nminus galenika gubitak


#MojePravo : Južne vesti\n09:00, 27. 12. 2016.\nI pored brojnih usvojenih u prethodnoj godini, oblast ekologije je i dalje pravno neuređena, a napori nadležnih institucija uglavnom su deklarativni i uslovljeni pregovaračkim procesom sa Evropskom unijom. Ali da li je očuvanje životne sredine i naš posao ili očekujemo da o tome brine neko drugi?\n13:36, 24. 12. 2016.\nPostoje ljudi koji žive pored nas, nepoželjni da budu komšije, saradnici na poslu, da nam postanu supružnici. Više od drugih strahuju od fizičkog nasilja i psihičke torture, jer postoje ljudi kojima je normalno da se prema "drugačijima" odnose bez poštovanja. O ovoj temi diskutuju sagovornici 9. epizode serijala "Moje pravo".\nZnaju li deca svoja prava, a znaju li ih i njihovi roditelji?\n20:00, 22. 12. 2016.\nPored ljudskih, deca uživaju dodatna prava. Nepoštovanja tih prava često za posledicu vodi ka nasilju i kriminalu, a neretko ima i tragične posledice. Koliko i sami znate koja su prava dece i da li ih poštujete? U 8. epizodi serijala "Moje pravo" o tome govore ugledni psiholozi, sociolozi, novinari i građanski aktivisti, a specijalni gost je glumica Anica Dobra.\nDa li je sistem pokvario nas ili smo mi pokvarili sistem?\n23:29, 18. 12. 2016.\nImovina može biti materijalna stvar ili pravo, a rešavanje pitanja o imovini povereno je državnim organima, sudu ili organima uprave. Šta o imovinskim pravima misle sagovornici u serijalu "Moje Pravo" možete saznati u epizodi 6. U animiranim primerima ćete možda prepoznati i neki od svojih problema.


Vesti online / Vesti / Srbija / Svi socijalisti hoće sa Vučićem: Bilo bi nepristojno ne ući u vladu\nSvi socijalisti hoće sa Vučićem: Bilo bi nepristojno ne ući u vladu\nPotpredsednica SPS Slavica Đukić Dejanović izjavila je da će u drugom krugu razgovora o formiranju nove vlade biti konkretno razmatrana mogućnost ulaska SPS u vladu Aleksandra Vučića, a da tokom dosadašnjih konsultacija nije bilo reči o konkretnim personalnim rešenjima.\nNišta od dve struje u SPS-u, svi za ulazak u vladu\nKomentarišući spekulacije da u SPS postoje dve struje, ona koja se zalaže za ulazak u vladu sa SNS-om i ona, predvođena Brankom Ružićem, koja se tome protivi, Đukić Dejanović je rekla da je čak i Ružić na sednici Predsedništva rekao da bi bilo nepristojno ne ući u vladu ako takva ponuda stigne.\n* Džaba Putin urgirao: Vučić šalje Dačića u opoziciju?\n* Dačić pristaje na sve, čeka Vučićevu milostinju\n* Evo kako se Dačić našalio s Vučićem\nĐukić Dejanović je za N1 rekla da u prvom krugu razgovora između SPS i SNS o formiranju vlade nije bilo reči o konkretnim personalnim rešenjima, već je to bio tematski razgovor u vezi sa programom.\nOna je podsetila da je lider socijalista Ivica Dačić u razgovorima sa Aleksandrom Vučićem prihvatio program i iskazao spremnost svoje stranke za ulazak u vladu.\nĐukić Dejanović je rekla da je Vučić taj koji će doneti odluku, a da SPS još nema konkretne informacije i odgovore, jer se država trenutno bavi važnim pitanjima kao što je poseta kineskog predsednika.\nDodaje i da misli da nije bilo konkretnih razgovora o nekim personalnim rešenjima i resorima, jer te razgovora mandatar treba da vodi prvo unutar svoje stranke.\nGovoreći o porukama koje stižu od pojedinih funkcionera SNS-a da ne žele socijaliste u vladi, ona je rekla da se ti komentari mogu tumačiti kao kritični i kao dobronamerni, iako im ne prijaju.\nĐukić Dejanović je negirala tvrdnje da je SPS stranka proruske orijentacije i da upravo Rusija insistira da zbog toga uđu u vladu i dodala da je stav socijalista da Srbija mora da vodi balansiranu spoljnu politiku kao što je to do sada bio slučaj.\nGovoreći o slučaju rušenja u Savamali, Đukić Dejanović je rekla da je urađeno nešto što šteti ugledu Srbije.\n- Činjenica je da je premijer rekao gde leži kreator takve ideje, u vrhu gradske vlasti. Ako se bude dokazalo da su ljudi iz SPS-a učestvovali u tome, sankcije ce uslediti. Ali mora se dokazati da je neko nešto učinio - istakla je Đukić Dejanović.\nSRBIJA Evo kako je Vučić odgovorio na skandiranje socijalista\nSRBIJA Ko to Vučiću zabija nož u leđa? I zašto neće da bude predsednik?